pli: 7. Saññāvagga


nikaya: an

layer: root

title_pli: Aṅguttara Nikāya 5.64 7. Saññāvagga

pli: Dutiyavaḍḍhisutta


pli: “Pañcahi, bhikkhave, vaḍḍhīhi vaḍḍhamānā ariyasāvikā ariyāya vaḍḍhiyā vaḍḍhati, sārādāyinī ca hoti varādāyinī ca kāyassa.


pli: Katamāhi pañcahi?


pli: Saddhāya vaḍḍhati, sīlena vaḍḍhati, sutena vaḍḍhati, cāgena vaḍḍhati, paññāya vaḍḍhati—


pli: imāhi kho, bhikkhave, pañcahi vaḍḍhīhi vaḍḍhamānā ariyasāvikā ariyāya vaḍḍhiyā vaḍḍhati, sārādāyinī ca hoti varādāyinī ca kāyassāti.


pli: Saddhāya sīlena ca yā pavaḍḍhati,


pli: Paññāya cāgena sutena cūbhayaṁ;


pli: Sā tādisī sīlavatī upāsikā,


pli: Ādīyatī sāramidheva attano”ti.


pli: Catutthaṁ.


title_pli: Aṅguttara Nikāya 5.65 7. Saññāvagga

pli: Aṅguttara Nikāya 5.65


pli: Sākacchasutta


pli: “Pañcahi, bhikkhave, dhammehi samannāgato bhikkhu alaṁsākaccho sabrahmacārīnaṁ.


pli: Katamehi pañcahi?


pli: Idha, bhikkhave, bhikkhu attanā ca sīlasampanno hoti, sīlasampadāya kathāya ca āgataṁ pañhaṁ byākattā hoti;


pli: attanā ca samādhisampanno hoti, samādhisampadāya kathāya ca āgataṁ pañhaṁ byākattā hoti;


pli: attanā ca paññāsampanno hoti, paññāsampadāya kathāya ca āgataṁ pañhaṁ byākattā hoti;


pli: attanā ca vimuttisampanno hoti, vimuttisampadāya kathāya ca āgataṁ pañhaṁ byākattā hoti;


pli: attanā ca vimuttiñāṇadassanasampanno hoti, vimuttiñāṇadassanasampadāya kathāya ca āgataṁ pañhaṁ byākattā hoti.


pli: Imehi kho, bhikkhave, pañcahi dhammehi samannāgato bhikkhu alaṁsākaccho sabrahmacārīnan”ti.


pli: Pañcamaṁ.


title_pli: Aṅguttara Nikāya 5.66 7. Saññāvagga

pli: Aṅguttara Nikāya 5.66


pli: 7. Saññāvagga


pli: Sājīvasutta


pli: “Pañcahi, bhikkhave, dhammehi samannāgato bhikkhu alaṁsājīvo sabrahmacārīnaṁ.


pli: Idha, bhikkhave, bhikkhu attanā ca sīlasampanno hoti, sīlasampadāya kathāya ca kataṁ pañhaṁ byākattā hoti;


pli: attanā ca samādhisampanno hoti, samādhisampadāya kathāya ca kataṁ pañhaṁ byākattā hoti;


pli: attanā ca paññāsampanno hoti, paññāsampadāya kathāya ca kataṁ pañhaṁ byākattā hoti;


pli: attanā ca vimuttisampanno hoti, vimuttisampadāya kathāya ca kataṁ pañhaṁ byākattā hoti;


pli: attanā ca vimuttiñāṇadassanasampanno hoti, vimuttiñāṇadassanasampadāya kathāya ca kataṁ pañhaṁ byākattā hoti.


pli: Imehi kho, bhikkhave, pañcahi dhammehi samannāgato bhikkhu alaṁsājīvo sabrahmacārīnan”ti.


pli: Chaṭṭhaṁ.


title_pli: Aṅguttara Nikāya 5.67 7. Saññāvagga

pli: Aṅguttara Nikāya 5.67


pli: Paṭhamaiddhipādasutta


pli: “Yo hi koci, bhikkhave, bhikkhu vā bhikkhunī vā pañca dhamme bhāveti, pañca dhamme bahulīkaroti, tassa dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā.


pli: Katame pañca?


pli: Idha, bhikkhave, bhikkhu chandasamādhipadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ussoḷhiññeva pañcamiṁ.


pli: Yo hi koci, bhikkhave, bhikkhu vā bhikkhunī vā ime pañca dhamme bhāveti, ime pañca dhamme bahulīkaroti, tassa dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Sattamaṁ.


title_pli: Aṅguttara Nikāya 5.68 7. Saññāvagga

pli: Aṅguttara Nikāya 5.68


pli: 7. Saññāvagga


pli: Dutiyaiddhipādasutta


pli: “Pubbevāhaṁ, bhikkhave, sambodhā anabhisambuddho bodhisattova samāno pañca dhamme bhāvesiṁ, pañca dhamme bahulīkāsiṁ.


pli: vīriyasamādhi …


pli: So kho ahaṁ, bhikkhave, imesaṁ ussoḷhipañcamānaṁ dhammānaṁ bhāvitattā bahulīkatattā yassa yassa abhiññāsacchikaraṇīyassa dhammassa cittaṁ abhininnāmesiṁ abhiññāsacchikiriyāya,


pli: tatra tatreva sakkhibhabbataṁ pāpuṇiṁ sati sati āyatane.


pli: So sace ākaṅkhiṁ: ‘anekavihitaṁ iddhividhaṁ paccanubhaveyyaṁ …pe… yāva brahmalokāpi kāyena vasaṁ vatteyyan’ti,


pli: So sace ākaṅkhiṁ …pe… ‘āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihareyyan’ti,


pli: tatra tatreva sakkhibhabbataṁ pāpuṇiṁ sati sati āyatane”ti.


pli: Aṭṭhamaṁ.


title_pli: Aṅguttara Nikāya 5.69 7. Saññāvagga

pli: Aṅguttara Nikāya 5.69


pli: Nibbidāsutta


pli: “Pañcime, bhikkhave, dhammā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti.


pli: Katame pañca?


pli: Idha, bhikkhave, bhikkhu asubhānupassī kāye viharati, āhāre paṭikūlasaññī, sabbaloke anabhiratasaññī, sabbasaṅkhāresu aniccānupassī, maraṇasaññā kho panassa ajjhattaṁ sūpaṭṭhitā hoti.


pli: Ime kho, bhikkhave, pañca dhammā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattantī”ti.


pli: Navamaṁ.


title_pli: Aṅguttara Nikāya 5.7 1. Sekhabalavagga

pli: Aṅguttara Nikāya 5.7


pli: 1. Sekhabalavagga


pli: Kāmasutta


pli: “Yebhuyyena, bhikkhave, sattā kāmesu laḷitā.


pli: Asitabyābhaṅgiṁ, bhikkhave, kulaputto ohāya agārasmā anagāriyaṁ pabbajito hoti, ‘saddhāpabbajito kulaputto’ti alaṁvacanāya.


pli: Taṁ kissa hetu?


pli: Labbhā, bhikkhave, yobbanena kāmā te ca kho yādisā vā tādisā vā.


pli: Ye ca, bhikkhave, hīnā kāmā ye ca majjhimā kāmā ye ca paṇītā kāmā, sabbe kāmā ‘kāmā’tveva saṅkhaṁ gacchanti.


pli: Seyyathāpi, bhikkhave, daharo kumāro mando uttānaseyyako dhātiyā pamādamanvāya kaṭṭhaṁ vā kaṭhalaṁ vā mukhe āhareyya.


pli: Tamenaṁ dhāti sīghaṁ sīghaṁ manasi kareyya;


pli: sīghaṁ sīghaṁ manasi karitvā sīghaṁ sīghaṁ āhareyya.


pli: No ce sakkuṇeyya sīghaṁ sīghaṁ āharituṁ, vāmena hatthena sīsaṁ pariggahetvā dakkhiṇena hatthena vaṅkaṅguliṁ karitvā salohitampi āhareyya.


pli: ‘Atthesā, bhikkhave, kumārassa vihesā;


pli: nesā natthī’ti vadāmi.


pli: Karaṇīyañca kho etaṁ, bhikkhave, dhātiyā atthakāmāya hitesiniyā anukampikāya, anukampaṁ upādāya.


pli: Yato ca kho, bhikkhave, so kumāro vuddho hoti alaṁpañño, anapekkhā dāni, bhikkhave, dhāti tasmiṁ kumāre hoti:


pli: ‘attagutto dāni kumāro nālaṁ pamādāyā’ti.


pli: Evamevaṁ kho, bhikkhave, yāvakīvañca bhikkhuno saddhāya akataṁ hoti kusalesu dhammesu, hiriyā akataṁ hoti kusalesu dhammesu, ottappena akataṁ hoti kusalesu dhammesu, vīriyena akataṁ hoti kusalesu dhammesu, paññāya akataṁ hoti kusalesu dhammesu, anurakkhitabbo tāva me so, bhikkhave, bhikkhu hoti.


pli: Yato ca kho, bhikkhave, bhikkhuno saddhāya kataṁ hoti kusalesu dhammesu, hiriyā kataṁ hoti kusalesu dhammesu, ottappena kataṁ hoti kusalesu dhammesu, vīriyena kataṁ hoti kusalesu dhammesu, paññāya kataṁ hoti kusalesu dhammesu, anapekkho dānāhaṁ, bhikkhave, tasmiṁ bhikkhusmiṁ homi:


pli: ‘attagutto dāni bhikkhu nālaṁ pamādāyā’”ti.


pli: Sattamaṁ.


title_pli: Aṅguttara Nikāya 5.70 7. Saññāvagga

pli: Aṅguttara Nikāya 5.70


pli: 7. Saññāvagga


pli: Āsavakkhayasutta


pli: “Pañcime, bhikkhave, dhammā bhāvitā bahulīkatā āsavānaṁ khayāya saṁvattanti.


pli: Katame pañca?


pli: Idha, bhikkhave, bhikkhu asubhānupassī kāye viharati, āhāre paṭikūlasaññī, sabbaloke anabhiratasaññī, sabbasaṅkhāresu aniccānupassī, maraṇasaññā kho panassa ajjhattaṁ sūpaṭṭhitā hoti.


pli: Ime kho, bhikkhave, pañca dhammā bhāvitā bahulīkatā āsavānaṁ khayāya saṁvattantī”ti.


pli: Dasamaṁ.


pli: Saññāvaggo dutiyo.


pli: Tassuddānaṁ


pli: Dve ca saññā dve vaḍḍhī ca,


pli: sākacchena ca sājīvaṁ;


pli: Iddhipādā ca dve vuttā,


pli: nibbidā cāsavakkhayāti.


title_pli: Aṅguttara Nikāya 5.71 8. Yodhājīvavagga

pli: Aṅguttara Nikāya 5.71


pli: 8. Yodhājīvavagga


pli: Paṭhamacetovimuttiphalasutta


pli: “Pañcime, bhikkhave, dhammā bhāvitā bahulīkatā cetovimuttiphalā ca honti cetovimuttiphalānisaṁsā ca, paññāvimuttiphalā ca honti paññāvimuttiphalānisaṁsā ca.


pli: Ime kho, bhikkhave, pañca dhammā bhāvitā bahulīkatā cetovimuttiphalā ca honti cetovimuttiphalānisaṁsā ca, paññāvimuttiphalā ca honti paññāvimuttiphalānisaṁsā ca.


pli: Yato kho, bhikkhave, bhikkhu cetovimutto ca hoti paññāvimutto ca hoti—


pli: ayaṁ vuccati, bhikkhave, ‘bhikkhu ukkhittapaligho itipi, saṅkiṇṇaparikho itipi, abbūḷhesiko itipi, niraggaḷo itipi, ariyo pannaddhajo pannabhāro visaṁyutto itipi’.


pli: Kathañca, bhikkhave, bhikkhu ukkhittapaligho hoti?


pli: Idha, bhikkhave, bhikkhuno avijjā pahīnā hoti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Evaṁ kho, bhikkhave, bhikkhu ukkhittapaligho hoti.


pli: Kathañca, bhikkhave, bhikkhu saṅkiṇṇaparikho hoti?


pli: Idha, bhikkhave, bhikkhuno ponobhaviko jātisaṁsāro pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Evaṁ kho, bhikkhave, bhikkhu saṅkiṇṇaparikho hoti.


pli: Kathañca, bhikkhave, bhikkhu abbūḷhesiko hoti?


pli: Idha, bhikkhave, bhikkhuno taṇhā pahīnā hoti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Evaṁ kho, bhikkhave, bhikkhu abbūḷhesiko hoti.


pli: Kathañca, bhikkhave, bhikkhu niraggaḷo hoti?


pli: Idha, bhikkhave, bhikkhuno pañcorambhāgiyāni saṁyojanāni pahīnāni honti ucchinnamūlāni tālāvatthukatāni anabhāvaṅkatāni āyatiṁ anuppādadhammāni.


pli: Evaṁ kho, bhikkhave, bhikkhu niraggaḷo hoti.


pli: Kathañca, bhikkhave, bhikkhu ariyo pannaddhajo pannabhāro visaṁyutto hoti?


pli: Idha, bhikkhave, bhikkhuno asmimāno pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Evaṁ kho, bhikkhave, bhikkhu ariyo pannaddhajo pannabhāro visaṁyutto hotī”ti.


pli: Paṭhamaṁ.


title_pli: Aṅguttara Nikāya 5.72 8. Yodhājīvavagga

pli: Aṅguttara Nikāya 5.72


pli: 8. Yodhājīvavagga


pli: Dutiyacetovimuttiphalasutta


pli: “Pañcime, bhikkhave, dhammā bhāvitā bahulīkatā cetovimuttiphalā ca honti cetovimuttiphalānisaṁsā ca, paññāvimuttiphalā ca honti paññāvimuttiphalānisaṁsā ca.


pli: Katame pañca?


pli: Aniccasaññā, anicce dukkhasaññā, dukkhe anattasaññā, pahānasaññā, virāgasaññā—


pli: ime kho, bhikkhave, pañca dhammā bhāvitā bahulīkatā cetovimuttiphalā ca honti cetovimuttiphalānisaṁsā ca, paññāvimuttiphalā ca honti paññāvimuttiphalānisaṁsā ca.


pli: Yato kho, bhikkhave, bhikkhu cetovimutto ca hoti paññāvimutto ca—


pli: ayaṁ vuccati, bhikkhave, ‘bhikkhu ukkhittapaligho itipi, saṅkiṇṇaparikho itipi, abbūḷhesiko itipi, niraggaḷo itipi, ariyo pannaddhajo pannabhāro visaṁyutto itipi’”.


pli: “Kathañca, bhikkhave, bhikkhu ukkhittapaligho hoti?


pli: Idha, bhikkhave, bhikkhuno avijjā pahīnā hoti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Evaṁ kho, bhikkhave, bhikkhu ukkhittapaligho hoti.


pli: Kathañca, bhikkhave, bhikkhu saṅkiṇṇaparikho hoti?


pli: Idha, bhikkhave, bhikkhuno ponobhaviko jātisaṁsāro pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Evaṁ kho, bhikkhave, bhikkhu saṅkiṇṇaparikho hoti.


pli: Kathañca, bhikkhave, bhikkhu abbūḷhesiko hoti?


pli: Idha, bhikkhave, bhikkhuno taṇhā pahīnā hoti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Evaṁ kho, bhikkhave, bhikkhu abbūḷhesiko hoti.


pli: Kathañca, bhikkhave, bhikkhu niraggaḷo hoti?


pli: Idha, bhikkhave, bhikkhuno pañcorambhāgiyāni saṁyojanāni pahīnāni honti ucchinnamūlāni tālāvatthukatāni anabhāvaṅkatāni āyatiṁ anuppādadhammāni.


pli: Evaṁ kho, bhikkhave, bhikkhu niraggaḷo hoti.


pli: Kathañca, bhikkhave, bhikkhu ariyo pannaddhajo pannabhāro visaṁyutto hoti?


pli: Idha, bhikkhave, bhikkhuno asmimāno pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Evaṁ kho, bhikkhave, bhikkhu ariyo pannaddhajo pannabhāro visaṁyutto hotī”ti.


pli: Dutiyaṁ.


title_pli: Aṅguttara Nikāya 5.73 8. Yodhājīvavagga

pli: Aṅguttara Nikāya 5.73


pli: 8. Yodhājīvavagga


pli: Paṭhamadhammavihārīsutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “‘dhammavihārī, dhammavihārī’ti, bhante, vuccati.


pli: Kittāvatā nu kho, bhante, bhikkhu dhammavihārī hotī”ti?


pli: “Idha, bhikkhu, bhikkhu dhammaṁ pariyāpuṇāti—


pli: suttaṁ, geyyaṁ, veyyākaraṇaṁ, gāthaṁ, udānaṁ, itivuttakaṁ, jātakaṁ, abbhutadhammaṁ, vedallaṁ.


pli: So tāya dhammapariyattiyā divasaṁ atināmeti, riñcati paṭisallānaṁ, nānuyuñjati ajjhattaṁ cetosamathaṁ.


pli: Ayaṁ vuccati, bhikkhu: ‘bhikkhu pariyattibahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ vitthārena paresaṁ deseti.


pli: So tāya dhammapaññattiyā divasaṁ atināmeti, riñcati paṭisallānaṁ, nānuyuñjati ajjhattaṁ cetosamathaṁ.


pli: Ayaṁ vuccati, bhikkhu: ‘bhikkhu paññattibahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ vitthārena sajjhāyaṁ karoti.


pli: So tena sajjhāyena divasaṁ atināmeti, riñcati paṭisallānaṁ, nānuyuñjati ajjhattaṁ cetosamathaṁ.


pli: Ayaṁ vuccati, bhikkhu: ‘bhikkhu sajjhāyabahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ cetasā anuvitakketi anuvicāreti manasānupekkhati.


pli: So tehi dhammavitakkehi divasaṁ atināmeti, riñcati paṭisallānaṁ, nānuyuñjati ajjhattaṁ cetosamathaṁ.


pli: Ayaṁ vuccati, bhikkhu: ‘bhikkhu vitakkabahulo, no dhammavihārī’.


pli: Idha, bhikkhu, bhikkhu dhammaṁ pariyāpuṇāti—


pli: So tāya dhammapariyattiyā na divasaṁ atināmeti, nāpi riñcati paṭisallānaṁ, anuyuñjati ajjhattaṁ cetosamathaṁ.


pli: Evaṁ kho, bhikkhu, bhikkhu dhammavihārī hoti.


pli: Iti kho, bhikkhu, desito mayā pariyattibahulo, desito paññattibahulo, desito sajjhāyabahulo, desito vitakkabahulo, desito dhammavihārī.


pli: Yaṁ kho, bhikkhu, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhu, rukkhamūlāni, etāni suññāgārāni. Jhāyatha, bhikkhu, mā pamādattha, mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: Tatiyaṁ.


title_pli: Aṅguttara Nikāya 5.74 8. Yodhājīvavagga

pli: Aṅguttara Nikāya 5.74


pli: 8. Yodhājīvavagga


pli: Dutiyadhammavihārīsutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “‘dhammavihārī, dhammavihārī’ti, bhante, vuccati.


pli: Kittāvatā nu kho, bhante, bhikkhu dhammavihārī hotī”ti?


pli: “Idha, bhikkhu, bhikkhu dhammaṁ pariyāpuṇāti—


pli: suttaṁ, geyyaṁ, veyyākaraṇaṁ, gāthaṁ, udānaṁ, itivuttakaṁ, jātakaṁ, abbhutadhammaṁ, vedallaṁ;


pli: uttari cassa paññāya atthaṁ nappajānāti.


pli: Ayaṁ vuccati, bhikkhu: ‘bhikkhu pariyattibahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ vitthārena paresaṁ deseti, uttari cassa paññāya atthaṁ nappajānāti.


pli: Ayaṁ vuccati, bhikkhu: ‘bhikkhu paññattibahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ vitthārena sajjhāyaṁ karoti, uttari cassa paññāya atthaṁ nappajānāti.


pli: Ayaṁ vuccati, bhikkhu: ‘bhikkhu sajjhāyabahulo, no dhammavihārī’.


pli: Puna caparaṁ, bhikkhu, bhikkhu yathāsutaṁ yathāpariyattaṁ dhammaṁ cetasā anuvitakketi anuvicāreti manasānupekkhati, uttari cassa paññāya atthaṁ nappajānāti.


pli: Ayaṁ vuccati, bhikkhu: ‘bhikkhu vitakkabahulo, no dhammavihārī’.


pli: Idha, bhikkhu, bhikkhu dhammaṁ pariyāpuṇāti—


pli: uttari cassa paññāya atthaṁ pajānāti.


pli: Evaṁ kho, bhikkhu, bhikkhu dhammavihārī hoti.


pli: Iti kho, bhikkhu, desito mayā pariyattibahulo, desito paññattibahulo, desito sajjhāyabahulo, desito vitakkabahulo, desito dhammavihārī.


pli: Yaṁ kho, bhikkhu, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhu, rukkhamūlāni, etāni suññāgārāni. Jhāyatha bhikkhu, mā pamādattha, mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: Catutthaṁ.


title_pli: Aṅguttara Nikāya 5.75 8. Yodhājīvavagga

pli: Aṅguttara Nikāya 5.75


pli: 8. Yodhājīvavagga


pli: Paṭhamayodhājīvasutta


pli: “Pañcime, bhikkhave, yodhājīvā santo saṁvijjamānā lokasmiṁ.


pli: Katame pañca?


pli: Idha, bhikkhave, ekacco yodhājīvo rajaggaññeva disvā saṁsīdati visīdati na santhambhati na sakkoti saṅgāmaṁ otarituṁ.


pli: Evarūpopi, bhikkhave, idhekacco yodhājīvo hoti.


pli: Ayaṁ, bhikkhave, paṭhamo yodhājīvo santo saṁvijjamāno lokasmiṁ.


pli: Puna caparaṁ, bhikkhave, idhekacco yodhājīvo sahati rajaggaṁ;


pli: api ca kho dhajaggaññeva disvā saṁsīdati visīdati, na santhambhati, na sakkoti saṅgāmaṁ otarituṁ.


pli: Ayaṁ, bhikkhave, dutiyo yodhājīvo santo saṁvijjamāno lokasmiṁ.


pli: Puna caparaṁ, bhikkhave, idhekacco yodhājīvo sahati rajaggaṁ sahati dhajaggaṁ;


pli: api ca kho ussāraṇaññeva sutvā saṁsīdati visīdati, na santhambhati, na sakkoti saṅgāmaṁ otarituṁ.


pli: Ayaṁ, bhikkhave, tatiyo yodhājīvo santo saṁvijjamāno lokasmiṁ.


pli: Puna caparaṁ, bhikkhave, idhekacco yodhājīvo sahati rajaggaṁ, sahati dhajaggaṁ, sahati ussāraṇaṁ;


pli: api ca kho sampahāre haññati byāpajjati.


pli: Ayaṁ, bhikkhave, catuttho yodhājīvo santo saṁvijjamāno lokasmiṁ.


pli: Puna caparaṁ, bhikkhave, idhekacco yodhājīvo sahati rajaggaṁ, sahati dhajaggaṁ, sahati ussāraṇaṁ, sahati sampahāraṁ.


pli: So taṁ saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati.


pli: Ayaṁ, bhikkhave, pañcamo yodhājīvo santo saṁvijjamāno lokasmiṁ.


pli: Ime kho, bhikkhave, pañca yodhājīvā santo saṁvijjamānā lokasmiṁ.


pli: Evamevaṁ kho, bhikkhave, pañcime yodhājīvūpamā puggalā santo saṁvijjamānā bhikkhūsu.


pli: Katame pañca?


pli: Idha, bhikkhave, bhikkhu rajaggaññeva disvā saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Sikkhādubbalyaṁ āvikatvā sikkhaṁ paccakkhāya hīnāyāvattati.


pli: Kimassa rajaggasmiṁ?


pli: Idha, bhikkhave, bhikkhu suṇāti:


pli: ‘amukasmiṁ nāma gāme vā nigame vā itthī vā kumārī vā abhirūpā dassanīyā pāsādikā paramāya vaṇṇapokkharatāya samannāgatā’ti.


pli: So taṁ sutvā saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Idamassa rajaggasmiṁ.


pli: Seyyathāpi so, bhikkhave, yodhājīvo rajaggaññeva disvā saṁsīdati visīdati, na santhambhati, na sakkoti saṅgāmaṁ otarituṁ;


pli: tathūpamāhaṁ, bhikkhave, imaṁ puggalaṁ vadāmi.


pli: Evarūpopi, bhikkhave, idhekacco puggalo hoti.


pli: Ayaṁ, bhikkhave, paṭhamo yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu sahati rajaggaṁ;


pli: api ca kho dhajaggaññeva disvā saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Kimassa dhajaggasmiṁ?


pli: Idha, bhikkhave, bhikkhu na heva kho suṇāti:


pli: ‘amukasmiṁ nāma gāme vā nigame vā itthī vā kumārī vā abhirūpā dassanīyā pāsādikā paramāya vaṇṇapokkharatāya samannāgatā’ti;


pli: api ca kho sāmaṁ passati itthiṁ vā kumāriṁ vā abhirūpaṁ dassanīyaṁ pāsādikaṁ paramāya vaṇṇapokkharatāya samannāgataṁ.


pli: So taṁ disvā saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Sikkhādubbalyaṁ āvikatvā sikkhaṁ paccakkhāya hīnāyāvattati.


pli: Idamassa dhajaggasmiṁ.


pli: Seyyathāpi so, bhikkhave, yodhājīvo sahati rajaggaṁ;


pli: api ca kho dhajaggaññeva disvā saṁsīdati visīdati, na santhambhati, na sakkoti saṅgāmaṁ otarituṁ;


pli: Ayaṁ, bhikkhave, dutiyo yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu sahati rajaggaṁ, sahati dhajaggaṁ;


pli: api ca kho ussāraṇaññeva sutvā saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Kimassa ussāraṇāya?


pli: Idha, bhikkhave, bhikkhuṁ araññagataṁ vā rukkhamūlagataṁ vā suññāgāragataṁ vā mātugāmo upasaṅkamitvā ūhasati ullapati ujjagghati uppaṇḍeti.


pli: So mātugāmena ūhasiyamāno ullapiyamāno ujjagghiyamāno uppaṇḍiyamāno saṁsīdati visīdati, na santhambhati, na sakkoti brahmacariyaṁ sandhāretuṁ.


pli: Idamassa ussāraṇāya.


pli: Seyyathāpi so, bhikkhave, yodhājīvo sahati rajaggaṁ, sahati dhajaggaṁ;


pli: api ca kho ussāraṇaññeva sutvā saṁsīdati visīdati, na santhambhati, na sakkoti saṅgāmaṁ otarituṁ;


pli: tathūpamāhaṁ, bhikkhave, imaṁ puggalaṁ vadāmi.


pli: Evarūpopi, bhikkhave, idhekacco puggalo hoti.


pli: Ayaṁ, bhikkhave, tatiyo yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu sahati rajaggaṁ, sahati dhajaggaṁ, sahati ussāraṇaṁ;


pli: api ca kho sampahāre haññati byāpajjati.


pli: Kimassa sampahārasmiṁ?


pli: Idha, bhikkhave, bhikkhuṁ araññagataṁ vā rukkhamūlagataṁ vā suññāgāragataṁ vā mātugāmo upasaṅkamitvā abhinisīdati abhinipajjati ajjhottharati.


pli: So mātugāmena abhinisīdiyamāno abhinipajjiyamāno ajjhotthariyamāno sikkhaṁ apaccakkhāya dubbalyaṁ anāvikatvā methunaṁ dhammaṁ paṭisevati.


pli: Idamassa sampahārasmiṁ.


pli: Seyyathāpi so, bhikkhave, yodhājīvo sahati rajaggaṁ, sahati dhajaggaṁ, sahati ussāraṇaṁ, api ca kho sampahāre haññati byāpajjati;


pli: Ayaṁ, bhikkhave, catuttho yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu sahati rajaggaṁ, sahati dhajaggaṁ, sahati ussāraṇaṁ, sahati sampahāraṁ, so taṁ saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati.


pli: Kimassa saṅgāmavijayasmiṁ?


pli: So mātugāmena abhinisīdiyamāno abhinipajjiyamāno ajjhotthariyamāno viniveṭhetvā vinimocetvā yena kāmaṁ pakkamati.


pli: So vivittaṁ senāsanaṁ bhajati araññaṁ rukkhamūlaṁ pabbataṁ kandaraṁ giriguhaṁ susānaṁ vanapatthaṁ abbhokāsaṁ palālapuñjaṁ.


pli: So araññagato vā rukkhamūlagato vā suññāgāragato vā nisīdati pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā.


pli: So abhijjhaṁ loke pahāya vigatābhijjhena cetasā viharati, abhijjhāya cittaṁ parisodheti;


pli: byāpādapadosaṁ pahāya abyāpannacitto viharati, sabbapāṇabhūtahitānukampī byāpādapadosā cittaṁ parisodheti;


pli: thinamiddhaṁ pahāya vigatathinamiddho viharati ālokasaññī sato sampajāno, thinamiddhā cittaṁ parisodheti;


pli: uddhaccakukkuccaṁ pahāya anuddhato viharati ajjhattaṁ vūpasantacitto, uddhaccakukkuccā cittaṁ parisodheti;


pli: vicikicchaṁ pahāya tiṇṇavicikiccho viharati akathaṅkathī kusalesu dhammesu, vicikicchāya cittaṁ parisodheti.


pli: So ime pañca nīvaraṇe pahāya cetaso upakkilese paññāya dubbalīkaraṇe


pli: vivicceva kāmehi …pe…


pli: catutthaṁ jhānaṁ upasampajja viharati.


pli: So evaṁ samāhite citte parisuddhe pariyodāte anaṅgaṇe vigatūpakkilese mudubhūte kammaniye ṭhite āneñjappatte āsavānaṁ khayañāṇāya cittaṁ abhininnāmeti.


pli: So ‘idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti,


pli: ‘ime āsavā’ti yathābhūtaṁ pajānāti, ‘ayaṁ āsavasamudayo’ti yathābhūtaṁ pajānāti, ‘ayaṁ āsavanirodho’ti yathābhūtaṁ pajānāti, ‘ayaṁ āsavanirodhagāminī paṭipadā’ti yathābhūtaṁ pajānāti.


pli: Tassa evaṁ jānato evaṁ passato kāmāsavāpi cittaṁ vimuccati, bhavāsavāpi cittaṁ vimuccati, avijjāsavāpi cittaṁ vimuccati,


pli: vimuttasmiṁ vimuttamiti ñāṇaṁ hoti.


pli: ‘Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā’ti pajānāti.


pli: Idamassa saṅgāmavijayasmiṁ.


pli: Seyyathāpi so, bhikkhave, yodhājīvo sahati rajaggaṁ, sahati dhajaggaṁ, sahati ussāraṇaṁ, sahati sampahāraṁ, so taṁ saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati;


pli: tathūpamāhaṁ, bhikkhave, imaṁ puggalaṁ vadāmi.


pli: Evarūpopi, bhikkhave, idhekacco puggalo hoti.


pli: Ayaṁ, bhikkhave, pañcamo yodhājīvūpamo puggalo santo saṁvijjamāno bhikkhūsu.


pli: Ime kho, bhikkhave, pañca yodhājīvūpamā puggalā santo saṁvijjamānā bhikkhūsū”ti.


pli: Pañcamaṁ.


title_pli: Aṅguttara Nikāya 5.76 8. Yodhājīvavagga

pli: Aṅguttara Nikāya 5.76


pli: 8. Yodhājīvavagga


pli: Dutiyayodhājīvasutta


pli: “Pañcime, bhikkhave, yodhājīvā santo saṁvijjamānā lokasmiṁ.


pli: Katame pañca?


pli: Idha, bhikkhave, ekacco yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati.


pli: So tasmiṁ saṅgāme ussahati vāyamati.


pli: Tamenaṁ ussahantaṁ vāyamantaṁ pare hananti pariyāpādenti.


pli: Evarūpopi, bhikkhave, idhekacco yodhājīvo hoti.


pli: Ayaṁ, bhikkhave, paṭhamo yodhājīvo santo saṁvijjamāno lokasmiṁ.


pli: Puna caparaṁ, bhikkhave, idhekacco yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati.


pli: Tamenaṁ ussahantaṁ vāyamantaṁ pare upalikkhanti, tamenaṁ apanenti;


pli: apanetvā ñātakānaṁ nenti.


pli: So ñātakehi nīyamāno appatvāva ñātake antarāmagge kālaṁ karoti.


pli: Ayaṁ, bhikkhave, dutiyo yodhājīvo santo saṁvijjamāno lokasmiṁ.


pli: Tamenaṁ ñātakā upaṭṭhahanti paricaranti.


pli: So ñātakehi upaṭṭhahiyamāno paricariyamāno teneva ābādhena kālaṁ karoti.


pli: Ayaṁ, bhikkhave, tatiyo yodhājīvo santo saṁvijjamāno lokasmiṁ.


pli: So ñātakehi upaṭṭhahiyamāno paricariyamāno vuṭṭhāti tamhā ābādhā.


pli: Ayaṁ, bhikkhave, catuttho yodhājīvo santo saṁvijjamāno lokasmiṁ.


pli: So taṁ saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati.


pli: Ayaṁ, bhikkhave, pañcamo yodhājīvo santo saṁvijjamāno lokasmiṁ.


pli: Ime kho, bhikkhave, pañca yodhājīvā santo saṁvijjamānā lokasmiṁ.


pli: Evamevaṁ kho, bhikkhave, pañcime yodhājīvūpamā puggalā santo saṁvijjamānā bhikkhūsu.


pli: Katame pañca?


pli: Idha, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: So pubbaṇhasamayaṁ nivāsetvā pattacīvaramādāya tameva gāmaṁ vā nigamaṁ vā piṇḍāya pavisati arakkhiteneva kāyena arakkhitāya vācāya arakkhitena cittena anupaṭṭhitāya satiyā asaṁvutehi indriyehi.


pli: So tattha passati mātugāmaṁ dunnivatthaṁ vā duppārutaṁ vā.


pli: Tassa taṁ mātugāmaṁ disvā dunnivatthaṁ vā duppārutaṁ vā rāgo cittaṁ anuddhaṁseti.


pli: So rāgānuddhaṁsitena cittena sikkhaṁ apaccakkhāya dubbalyaṁ anāvikatvā methunaṁ dhammaṁ paṭisevati.


pli: Seyyathāpi so, bhikkhave, yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati, so tasmiṁ saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti; tathūpamāhaṁ, bhikkhave, imaṁ puggalaṁ vadāmi. Evarūpopi, bhikkhave, idhekacco puggalo hoti.


pli: Ayaṁ, bhikkhave, paṭhamo yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: So rāgānuddhaṁsitena cittena pariḍayhateva kāyena pariḍayhati cetasā.


pli: Tassa evaṁ hoti:


pli: ‘yannūnāhaṁ ārāmaṁ gantvā bhikkhūnaṁ āroceyyaṁ—


pli: rāgapariyuṭṭhitomhi, āvuso, rāgapareto, na sakkomi brahmacariyaṁ sandhāretuṁ;


pli: sikkhādubbalyaṁ āvikatvā sikkhaṁ paccakkhāya hīnāyāvattissāmī’ti.


pli: So ārāmaṁ gacchanto appatvāva ārāmaṁ antarāmagge sikkhādubbalyaṁ āvikatvā sikkhaṁ paccakkhāya hīnāyāvattati.


pli: Seyyathāpi so, bhikkhave, yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati, so tasmiṁ saṅgāme ussahati vāyamati, tamenaṁ ussahantaṁ vāyamantaṁ pare upalikkhanti, tamenaṁ apanenti; apanetvā ñātakānaṁ nenti. So ñātakehi nīyamāno appatvāva ñātake antarāmagge kālaṁ karoti; tathūpamāhaṁ, bhikkhave, imaṁ puggalaṁ vadāmi. Evarūpopi, bhikkhave, idhekacco puggalo hoti.


pli: Ayaṁ, bhikkhave, dutiyo yodhājīvūpamo puggalo santo saṁvijjamāno bhikkhūsu.


pli: So ārāmaṁ gantvā bhikkhūnaṁ āroceti:


pli: ‘rāgapariyuṭṭhitomhi, āvuso, rāgapareto, na sakkomi brahmacariyaṁ sandhāretuṁ;


pli: Tamenaṁ sabrahmacārī ovadanti anusāsanti:


pli: ‘appassādā, āvuso, kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Aṭṭhikaṅkalūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Maṁsapesūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Tiṇukkūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Aṅgārakāsūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Supinakūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Yācitakūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Rukkhaphalūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Asisūnūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Sattisūlūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Sappasirūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Abhiramatāyasmā brahmacariye;


pli: māyasmā sikkhādubbalyaṁ āvikatvā sikkhaṁ paccakkhāya hīnāyāvattī’ti.


pli: So sabrahmacārīhi evaṁ ovadiyamāno evaṁ anusāsiyamāno evamāha:


pli: ‘kiñcāpi, āvuso, appassādā kāmā vuttā bhagavatā bahudukkhā bahupāyāsā, ādīnavo ettha bhiyyo;


pli: atha kho nevāhaṁ sakkomi brahmacariyaṁ sandhāretuṁ, sikkhādubbalyaṁ āvikatvā sikkhaṁ paccakkhāya hīnāyāvattissāmī’ti.


pli: So sikkhādubbalyaṁ āvikatvā sikkhaṁ paccakkhāya hīnāyāvattati.


pli: Seyyathāpi so, bhikkhave, yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati, so tasmiṁ saṅgāme ussahati vāyamati, tamenaṁ ussahantaṁ vāyamantaṁ pare upalikkhanti, tamenaṁ apanenti; apanetvā ñātakānaṁ nenti, tamenaṁ ñātakā upaṭṭhahanti paricaranti. So ñātakehi upaṭṭhahiyamāno paricariyamāno teneva ābādhena kālaṁ karoti; tathūpamāhaṁ, bhikkhave, imaṁ puggalaṁ vadāmi. Evarūpopi, bhikkhave, idhekacco puggalo hoti.


pli: Ayaṁ, bhikkhave, tatiyo yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: So pubbaṇhasamayaṁ nivāsetvā pattacīvaramādāya tameva gāmaṁ vā nigamaṁ vā piṇḍāya pavisati arakkhiteneva kāyena arakkhitāya vācāya arakkhitena cittena anupaṭṭhitāya satiyā asaṁvutehi indriyehi.


pli: So tattha passati mātugāmaṁ dunnivatthaṁ vā duppārutaṁ vā.


pli: Tassa taṁ mātugāmaṁ disvā dunnivatthaṁ vā duppārutaṁ vā rāgo cittaṁ anuddhaṁseti.


pli: So rāgānuddhaṁsitena cittena pariḍayhateva kāyena pariḍayhati cetasā.


pli: Tassa evaṁ hoti:


pli: ‘yannūnāhaṁ ārāmaṁ gantvā bhikkhūnaṁ āroceyyaṁ—


pli: rāgapariyuṭṭhitomhi, āvuso, rāgapareto, na sakkomi brahmacariyaṁ sandhāretuṁ;


pli: sikkhādubbalyaṁ āvikatvā sikkhaṁ paccakkhāya hīnāyāvattissāmī’ti.


pli: So ārāmaṁ gantvā bhikkhūnaṁ āroceti:


pli: ‘rāgapariyuṭṭhitomhi, āvuso, rāgapareto, na sakkomi brahmacariyaṁ sandhāretuṁ;


pli: Tamenaṁ sabrahmacārī ovadanti anusāsanti:


pli: ‘appassādā, āvuso, kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Aṭṭhikaṅkalūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Maṁsapesūpamā kāmā vuttā bhagavatā …pe… tiṇukkūpamā kāmā vuttā bhagavatā … aṅgārakāsūpamā kāmā vuttā bhagavatā … supinakūpamā kāmā vuttā bhagavatā … yācitakūpamā kāmā vuttā bhagavatā … rukkhaphalūpamā kāmā vuttā bhagavatā … asisūnūpamā kāmā vuttā bhagavatā … sattisūlūpamā kāmā vuttā bhagavatā … sappasirūpamā kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Abhiramatāyasmā brahmacariye;


pli: māyasmā sikkhādubbalyaṁ āvikatvā sikkhaṁ paccakkhāya hīnāyāvattī’ti.


pli: So sabrahmacārīhi evaṁ ovadiyamāno evaṁ anusāsiyamāno evamāha:


pli: ‘ussahissāmi, āvuso, vāyamissāmi, āvuso, abhiramissāmi, āvuso.


pli: Na dānāhaṁ, āvuso, sikkhādubbalyaṁ āvikatvā sikkhaṁ paccakkhāya hīnāyāvattissāmī’ti.


pli: Seyyathāpi so, bhikkhave, yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati, so tasmiṁ saṅgāme ussahati vāyamati, tamenaṁ ussahantaṁ vāyamantaṁ pare upalikkhanti, tamenaṁ apanenti; apanetvā ñātakānaṁ nenti, tamenaṁ ñātakā upaṭṭhahanti paricaranti. So ñātakehi upaṭṭhahiyamāno paricariyamāno vuṭṭhāti tamhā ābādhā; tathūpamāhaṁ, bhikkhave, imaṁ puggalaṁ vadāmi.


pli: Evarūpopi, bhikkhave, idhekacco puggalo hoti.


pli: Ayaṁ, bhikkhave, catuttho yodhājīvūpamo puggalo santo saṁvijjamāno bhikkhūsu.


pli: Puna caparaṁ, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: So pubbaṇhasamayaṁ nivāsetvā pattacīvaramādāya tameva gāmaṁ vā nigamaṁ vā piṇḍāya pavisati rakkhiteneva kāyena rakkhitāya vācāya rakkhitena cittena upaṭṭhitāya satiyā saṁvutehi indriyehi.


pli: So cakkhunā rūpaṁ disvā na nimittaggāhī hoti nānubyañjanaggāhī.


pli: Yatvādhikaraṇamenaṁ cakkhundriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati; rakkhati cakkhundriyaṁ; cakkhundriye saṁvaraṁ āpajjati.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya na nimittaggāhī hoti nānubyañjanaggāhī.


pli: Yatvādhikaraṇamenaṁ manindriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati; rakkhati manindriyaṁ; manindriye saṁvaraṁ āpajjati.


pli: So pacchābhattaṁ piṇḍapātapaṭikkanto


pli: vivittaṁ senāsanaṁ bhajati araññaṁ rukkhamūlaṁ pabbataṁ kandaraṁ giriguhaṁ susānaṁ vanapatthaṁ abbhokāsaṁ palālapuñjaṁ.


pli: So araññagato vā rukkhamūlagato vā suññāgāragato vā nisīdati pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā.


pli: So abhijjhaṁ loke pahāya …pe… so ime pañca nīvaraṇe pahāya cetaso upakkilese paññāya dubbalīkaraṇe


pli: vivicceva kāmehi …pe… catutthaṁ jhānaṁ upasampajja viharati.


pli: So evaṁ samāhite citte parisuddhe pariyodāte anaṅgaṇe vigatūpakkilese mudubhūte kammaniye ṭhite āneñjappatte āsavānaṁ khayañāṇāya cittaṁ abhininnāmeti.


pli: So ‘idaṁ dukkhan’ti yathābhūtaṁ pajānāti …pe…


pli: nāparaṁ itthattāyāti pajānāti.


pli: Seyyathāpi so, bhikkhave, yodhājīvo asicammaṁ gahetvā dhanukalāpaṁ sannayhitvā viyūḷhaṁ saṅgāmaṁ otarati, so taṁ saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati; tathūpamāhaṁ, bhikkhave, imaṁ puggalaṁ vadāmi.


pli: Evarūpopi, bhikkhave, idhekacco puggalo hoti.


pli: Ayaṁ, bhikkhave, pañcamo yodhājīvūpamo puggalo santo saṁvijjamāno bhikkhūsu.


pli: Ime kho, bhikkhave, pañca yodhājīvūpamā puggalā santo saṁvijjamānā bhikkhūsū”ti.


pli: Chaṭṭhaṁ.


title_pli: Aṅguttara Nikāya 5.77 8. Yodhājīvavagga

pli: Aṅguttara Nikāya 5.77


pli: 8. Yodhājīvavagga


pli: Paṭhamaanāgatabhayasutta


pli: “Pañcimāni, bhikkhave, anāgatabhayāni sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Katamāni pañca?


pli: Idha, bhikkhave, āraññiko bhikkhu iti paṭisañcikkhati:


pli: ‘ahaṁ kho etarahi ekako araññe viharāmi.


pli: Ekakaṁ kho pana maṁ araññe viharantaṁ


pli: ahi vā maṁ ḍaṁseyya, vicchiko vā maṁ ḍaṁseyya, satapadī vā maṁ ḍaṁseyya,


pli: tena me assa kālaṅkiriyā, so mamassa antarāyo;


pli: handāhaṁ vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāyā’ti.


pli: Idaṁ, bhikkhave, paṭhamaṁ anāgatabhayaṁ sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Puna caparaṁ, bhikkhave, āraññiko bhikkhu iti paṭisañcikkhati:


pli: Ekako kho panāhaṁ araññe viharanto


pli: upakkhalitvā vā papateyyaṁ, bhattaṁ vā bhuttaṁ me byāpajjeyya, pittaṁ vā me kuppeyya, semhaṁ vā me kuppeyya, satthakā vā me vātā kuppeyyuṁ,


pli: Idaṁ, bhikkhave, dutiyaṁ anāgatabhayaṁ sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: vāḷehi samāgaccheyyaṁ, sīhena vā byagghena vā dīpinā vā acchena vā taracchena vā, te maṁ jīvitā voropeyyuṁ,


pli: Idaṁ, bhikkhave, tatiyaṁ anāgatabhayaṁ sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: māṇavehi samāgaccheyyaṁ katakammehi vā akatakammehi vā, te maṁ jīvitā voropeyyuṁ,


pli: Idaṁ, bhikkhave, catutthaṁ anāgatabhayaṁ sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Santi kho panāraññe vāḷā amanussā, te maṁ jīvitā voropeyyuṁ,


pli: Idaṁ, bhikkhave, pañcamaṁ anāgatabhayaṁ sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Imāni kho, bhikkhave, pañca anāgatabhayāni sampassamānena alameva āraññikena bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāyā”ti.


pli: Sattamaṁ.


title_pli: Aṅguttara Nikāya 5.78 8. Yodhājīvavagga

pli: Aṅguttara Nikāya 5.78


pli: 8. Yodhājīvavagga


pli: Dutiyaanāgatabhayasutta


pli: “Pañcimāni, bhikkhave, anāgatabhayāni sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Katamāni pañca?


pli: Idha, bhikkhave, bhikkhu iti paṭisañcikkhati:


pli: ‘ahaṁ kho etarahi daharo yuvā susukāḷakeso bhadrena yobbanena samannāgato paṭhamena vayasā.


pli: Hoti kho pana so samayo yaṁ imaṁ kāyaṁ jarā phusati.


pli: Jiṇṇena kho pana jarāya abhibhūtena na sukaraṁ buddhānaṁ sāsanaṁ manasi kātuṁ, na sukarāni araññavanapatthāni pantāni senāsanāni paṭisevituṁ.


pli: Purā maṁ so dhammo āgacchati aniṭṭho akanto amanāpo;


pli: handāhaṁ paṭikacceva vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāya, yenāhaṁ dhammena samannāgato jiṇṇakopi phāsuṁ viharissāmī’ti.


pli: Idaṁ, bhikkhave, paṭhamaṁ anāgatabhayaṁ sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Puna caparaṁ, bhikkhave, bhikkhu iti paṭisañcikkhati:


pli: ‘ahaṁ kho etarahi appābādho appātaṅko samavepākiniyā gahaṇiyā samannāgato nātisītāya nāccuṇhāya majjhimāya padhānakkhamāya.


pli: Hoti kho pana so samayo yaṁ imaṁ kāyaṁ byādhi phusati.


pli: Byādhitena kho pana byādhinā abhibhūtena na sukaraṁ buddhānaṁ sāsanaṁ manasi kātuṁ, na sukarāni araññavanapatthāni pantāni senāsanāni paṭisevituṁ.


pli: handāhaṁ paṭikacceva vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāya, yenāhaṁ dhammena samannāgato byādhitopi phāsuṁ viharissāmī’ti.


pli: Idaṁ, bhikkhave, dutiyaṁ anāgatabhayaṁ sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: ‘etarahi kho subhikkhaṁ susassaṁ sulabhapiṇḍaṁ, sukaraṁ uñchena paggahena yāpetuṁ.


pli: Hoti kho pana so samayo yaṁ dubbhikkhaṁ hoti dussassaṁ dullabhapiṇḍaṁ, na sukaraṁ uñchena paggahena yāpetuṁ.


pli: Dubbhikkhe kho pana manussā yena subhikkhaṁ tena saṅkamanti.


pli: Tattha saṅgaṇikavihāro hoti ākiṇṇavihāro.


pli: Saṅgaṇikavihāre kho pana sati ākiṇṇavihāre na sukaraṁ buddhānaṁ sāsanaṁ manasi kātuṁ, na sukarāni araññavanapatthāni pantāni senāsanāni paṭisevituṁ.


pli: handāhaṁ paṭikacceva vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāya, yenāhaṁ dhammena samannāgato dubbhikkhepi phāsu viharissāmī’ti.


pli: Idaṁ, bhikkhave, tatiyaṁ anāgatabhayaṁ sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: ‘etarahi kho manussā samaggā sammodamānā avivadamānā khīrodakībhūtā aññamaññaṁ piyacakkhūhi sampassantā viharanti.


pli: Hoti kho pana so samayo yaṁ bhayaṁ hoti aṭavisaṅkopo, cakkasamārūḷhā jānapadā pariyāyanti.


pli: Bhaye kho pana sati manussā yena khemaṁ tena saṅkamanti.


pli: Purā maṁ so dhammo āgacchati aniṭṭho akanto amanāpo;


pli: handāhaṁ paṭikacceva vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāya, yenāhaṁ dhammena samannāgato bhayepi phāsuṁ viharissāmī’ti.


pli: Idaṁ, bhikkhave, catutthaṁ anāgatabhayaṁ sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Puna caparaṁ, bhikkhave, bhikkhu iti paṭisañcikkhati:


pli: ‘etarahi kho saṅgho samaggo sammodamāno avivadamāno ekuddeso phāsu viharati.


pli: Hoti kho pana so samayo yaṁ saṅgho bhijjati.


pli: Saṅghe kho pana bhinne na sukaraṁ buddhānaṁ sāsanaṁ manasi kātuṁ, na sukarāni araññavanapatthāni pantāni senāsanāni paṭisevituṁ.


pli: handāhaṁ paṭikacceva vīriyaṁ ārabhāmi appattassa pattiyā anadhigatassa adhigamāya asacchikatassa sacchikiriyāya, yenāhaṁ dhammena samannāgato bhinnepi saṅghe phāsuṁ viharissāmī’ti.


pli: Idaṁ, bhikkhave, pañcamaṁ anāgatabhayaṁ sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāya.


pli: Imāni kho, bhikkhave, pañca anāgatabhayāni sampassamānena alameva bhikkhunā appamattena ātāpinā pahitattena viharituṁ appattassa pattiyā anadhigatassa adhigamāya asacchikatassa sacchikiriyāyā”ti.


pli: Aṭṭhamaṁ.


title_pli: Aṅguttara Nikāya 5.79 8. Yodhājīvavagga

pli: Aṅguttara Nikāya 5.79


pli: 8. Yodhājīvavagga


pli: Tatiyaanāgatabhayasutta


pli: “Pañcimāni, bhikkhave, anāgatabhayāni etarahi asamuppannāni āyatiṁ samuppajjissanti.


pli: Tāni vo paṭibujjhitabbāni;


pli: paṭibujjhitvā ca tesaṁ pahānāya vāyamitabbaṁ.


pli: Katamāni pañca?


pli: Bhavissanti, bhikkhave, bhikkhū anāgatamaddhānaṁ abhāvitakāyā abhāvitasīlā abhāvitacittā abhāvitapaññā.


pli: Te abhāvitakāyā samānā abhāvitasīlā abhāvitacittā abhāvitapaññā aññe upasampādessanti.


pli: Tepi na sakkhissanti vinetuṁ adhisīle adhicitte adhipaññāya.


pli: Tepi bhavissanti abhāvitakāyā abhāvitasīlā abhāvitacittā abhāvitapaññā.


pli: Iti kho, bhikkhave, dhammasandosā vinayasandoso;


pli: vinayasandosā dhammasandoso.


pli: Idaṁ, bhikkhave, paṭhamaṁ anāgatabhayaṁ etarahi asamuppannaṁ āyatiṁ samuppajjissati.


pli: Taṁ vo paṭibujjhitabbaṁ;


pli: paṭibujjhitvā ca tassa pahānāya vāyamitabbaṁ.


pli: Puna caparaṁ, bhikkhave, bhavissanti bhikkhū anāgatamaddhānaṁ abhāvitakāyā abhāvitasīlā abhāvitacittā abhāvitapaññā.


pli: Te abhāvitakāyā samānā abhāvitasīlā abhāvitacittā abhāvitapaññā aññesaṁ nissayaṁ dassanti.


pli: Idaṁ, bhikkhave, dutiyaṁ anāgatabhayaṁ etarahi asamuppannaṁ āyatiṁ samuppajjissati.


pli: Te abhāvitakāyā samānā abhāvitasīlā abhāvitacittā abhāvitapaññā abhidhammakathaṁ vedallakathaṁ kathentā kaṇhadhammaṁ okkamamānā na bujjhissanti.


pli: Idaṁ, bhikkhave, tatiyaṁ anāgatabhayaṁ etarahi asamuppannaṁ āyatiṁ samuppajjissati.


pli: Te abhāvitakāyā samānā abhāvitasīlā abhāvitacittā abhāvitapaññā ye te suttantā tathāgatabhāsitā gambhīrā gambhīratthā lokuttarā suññatāppaṭisaṁyuttā, tesu bhaññamānesu na sussūsissanti, na sotaṁ odahissanti, na aññā cittaṁ upaṭṭhapessanti, na ca te dhamme uggahetabbaṁ pariyāpuṇitabbaṁ maññissanti.


pli: Ye pana te suttantā kavitā kāveyyā cittakkharā cittabyañjanā bāhirakā sāvakabhāsitā, tesu bhaññamānesu sussūsissanti, sotaṁ odahissanti, aññā cittaṁ upaṭṭhapessanti, te ca dhamme uggahetabbaṁ pariyāpuṇitabbaṁ maññissanti.


pli: Idaṁ, bhikkhave, catutthaṁ anāgatabhayaṁ etarahi asamuppannaṁ āyatiṁ samuppajjissati.


pli: Te abhāvitakāyā samānā abhāvitasīlā abhāvitacittā abhāvitapaññā therā bhikkhū bāhulikā bhavissanti sāthalikā okkamane pubbaṅgamā paviveke nikkhittadhurā, na vīriyaṁ ārabhissanti appattassa pattiyā anadhigatassa adhigamāya asacchikatassa sacchikiriyāya.


pli: Tesaṁ pacchimā janatā diṭṭhānugatiṁ āpajjissati.


pli: Sāpi bhavissati bāhulikā sāthalikā okkamane pubbaṅgamā paviveke nikkhittadhurā, na vīriyaṁ ārabhissati appattassa pattiyā anadhigatassa adhigamāya asacchikatassa sacchikiriyāya.


pli: Idaṁ, bhikkhave, pañcamaṁ anāgatabhayaṁ etarahi asamuppannaṁ āyatiṁ samuppajjissati.


pli: Imāni kho, bhikkhave, pañca anāgatabhayāni etarahi asamuppannāni āyatiṁ samuppajjissanti.


pli: Tāni vo paṭibujjhitabbāni;


pli: paṭibujjhitvā ca tesaṁ pahānāya vāyamitabban”ti.


pli: Navamaṁ.


title_pli: Aṅguttara Nikāya 5.8 1. Sekhabalavagga

pli: Aṅguttara Nikāya 5.8


pli: 1. Sekhabalavagga


pli: Cavanasutta


pli: “Pañcahi, bhikkhave, dhammehi samannāgato bhikkhu cavati, nappatiṭṭhāti saddhamme.


pli: Katamehi pañcahi?


pli: Assaddho, bhikkhave, bhikkhu cavati, nappatiṭṭhāti saddhamme.


pli: Ahiriko, bhikkhave, bhikkhu cavati, nappatiṭṭhāti saddhamme.


pli: Anottappī, bhikkhave, bhikkhu cavati, nappatiṭṭhāti saddhamme.


pli: Kusīto, bhikkhave, bhikkhu cavati, nappatiṭṭhāti saddhamme.


pli: Duppañño, bhikkhave, bhikkhu cavati, nappatiṭṭhāti saddhamme.


pli: Imehi kho, bhikkhave, pañcahi dhammehi samannāgato bhikkhu cavati, nappatiṭṭhāti saddhamme.


pli: Pañcahi, bhikkhave, dhammehi samannāgato bhikkhu na cavati, patiṭṭhāti saddhamme.


pli: Saddho, bhikkhave, bhikkhu na cavati, patiṭṭhāti saddhamme.


pli: Hirīmā, bhikkhave, bhikkhu na cavati, patiṭṭhāti saddhamme.


pli: Ottappī, bhikkhave, bhikkhu na cavati, patiṭṭhāti saddhamme.


pli: Āraddhavīriyo, bhikkhave, bhikkhu na cavati, patiṭṭhāti saddhamme.


pli: Paññavā, bhikkhave, bhikkhu na cavati, patiṭṭhāti saddhamme.


pli: Imehi kho, bhikkhave, pañcahi dhammehi samannāgato bhikkhu na cavati, patiṭṭhāti saddhamme”ti.


pli: Aṭṭhamaṁ.


title_pli: Aṅguttara Nikāya 5.80 8. Yodhājīvavagga

pli: Aṅguttara Nikāya 5.80


pli: 8. Yodhājīvavagga


pli: Catutthaanāgatabhayasutta


pli: “Pañcimāni, bhikkhave, anāgatabhayāni etarahi asamuppannāni āyatiṁ samuppajjissanti.


pli: Tāni vo paṭibujjhitabbāni;


pli: paṭibujjhitvā ca tesaṁ pahānāya vāyamitabbaṁ.


pli: Katamāni pañca?


pli: Bhavissanti, bhikkhave, bhikkhū anāgatamaddhānaṁ cīvare kalyāṇakāmā.


pli: Te cīvare kalyāṇakāmā samānā riñcissanti paṁsukūlikattaṁ, riñcissanti araññavanapatthāni pantāni senāsanāni;


pli: gāmanigamarājadhānīsu osaritvā vāsaṁ kappessanti, cīvarahetu ca anekavihitaṁ anesanaṁ appatirūpaṁ āpajjissanti.


pli: Idaṁ, bhikkhave, paṭhamaṁ anāgatabhayaṁ etarahi asamuppannaṁ āyatiṁ samuppajjissati.


pli: Taṁ vo paṭibujjhitabbaṁ;


pli: paṭibujjhitvā ca tassa pahānāya vāyamitabbaṁ.


pli: Puna caparaṁ, bhikkhave, bhavissanti bhikkhū anāgatamaddhānaṁ piṇḍapāte kalyāṇakāmā.


pli: Te piṇḍapāte kalyāṇakāmā samānā riñcissanti piṇḍapātikattaṁ, riñcissanti araññavanapatthāni pantāni senāsanāni;


pli: gāmanigamarājadhānīsu osaritvā vāsaṁ kappessanti jivhaggena rasaggāni pariyesamānā, piṇḍapātahetu ca anekavihitaṁ anesanaṁ appatirūpaṁ āpajjissanti.


pli: Idaṁ, bhikkhave, dutiyaṁ anāgatabhayaṁ etarahi asamuppannaṁ āyatiṁ samuppajjissati.


pli: Puna caparaṁ, bhikkhave, bhavissanti bhikkhū anāgatamaddhānaṁ senāsane kalyāṇakāmā.


pli: Te senāsane kalyāṇakāmā samānā riñcissanti rukkhamūlikattaṁ, riñcissanti araññavanapatthāni pantāni senāsanāni;


pli: gāmanigamarājadhānīsu osaritvā vāsaṁ kappessanti, senāsanahetu ca anekavihitaṁ anesanaṁ appatirūpaṁ āpajjissanti.


pli: Idaṁ, bhikkhave, tatiyaṁ anāgatabhayaṁ etarahi asamuppannaṁ āyatiṁ samuppajjissati.


pli: Puna caparaṁ, bhikkhave, bhavissanti bhikkhū anāgatamaddhānaṁ bhikkhunīsikkhamānāsamaṇuddesehi saṁsaṭṭhā viharissanti.


pli: Bhikkhunīsikkhamānāsamaṇuddesehi saṁsagge kho pana, bhikkhave, sati etaṁ pāṭikaṅkhaṁ:


pli: ‘anabhiratā vā brahmacariyaṁ carissanti, aññataraṁ vā saṅkiliṭṭhaṁ āpattiṁ āpajjissanti, sikkhaṁ vā paccakkhāya hīnāyāvattissanti’.


pli: Idaṁ, bhikkhave, catutthaṁ anāgatabhayaṁ etarahi asamuppannaṁ āyatiṁ samuppajjissati.


pli: Puna caparaṁ, bhikkhave, bhavissanti bhikkhū anāgatamaddhānaṁ ārāmikasamaṇuddesehi saṁsaṭṭhā viharissanti.


pli: Ārāmikasamaṇuddesehi saṁsagge kho pana, bhikkhave, sati etaṁ pāṭikaṅkhaṁ:


pli: ‘anekavihitaṁ sannidhikāraparibhogaṁ anuyuttā viharissanti, oḷārikampi nimittaṁ karissanti, pathaviyāpi haritaggepi’.


pli: Idaṁ, bhikkhave, pañcamaṁ anāgatabhayaṁ etarahi asamuppannaṁ āyatiṁ samuppajjissati.


pli: Taṁ vo paṭibujjhitabbaṁ;


pli: paṭibujjhitvā ca tassa pahānāya vāyamitabbaṁ.


pli: Imāni kho, bhikkhave, pañca anāgatabhayāni etarahi asamuppannāni āyatiṁ samuppajjissanti.


pli: Tāni vo paṭibujjhitabbāni;


pli: paṭibujjhitvā ca tesaṁ pahānāya vāyamitabban”ti.


pli: Dasamaṁ.


pli: Yodhājīvavaggo tatiyo.


pli: Tassuddānaṁ


pli: Dve cetovimuttiphalā,


pli: dve ca dhammavihārino;


pli: Yodhājīvā ca dve vuttā,


pli: cattāro ca anāgatāti.


title_pli: Aṅguttara Nikāya 5.81 9. Theravagga

pli: Aṅguttara Nikāya 5.81


pli: 9. Theravagga


pli: Rajanīyasutta


pli: “Pañcahi, bhikkhave, dhammehi samannāgato thero bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Katamehi pañcahi?


pli: Rajanīye rajjati, dussanīye dussati, mohanīye muyhati, kuppanīye kuppati, madanīye majjati—


pli: imehi kho, bhikkhave, pañcahi dhammehi samannāgato thero bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Pañcahi, bhikkhave, dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo ca.


pli: Rajanīye na rajjati, dussanīye na dussati, mohanīye na muyhati, kuppanīye na kuppati, madanīye na majjati—


pli: imehi kho, bhikkhave, pañcahi dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo cā”ti.


pli: Paṭhamaṁ.


title_pli: Aṅguttara Nikāya 5.82 9. Theravagga

pli: Aṅguttara Nikāya 5.82


pli: Vītarāgasutta


pli: Avītarāgo hoti, avītadoso hoti, avītamoho hoti, makkhī ca, paḷāsī ca—


pli: Vītarāgo hoti, vītadoso hoti, vītamoho hoti, amakkhī ca, apaḷāsī ca—


pli: Dutiyaṁ.


title_pli: Aṅguttara Nikāya 5.83 9. Theravagga

pli: Aṅguttara Nikāya 5.83


pli: Kuhakasutta


pli: Kuhako ca hoti, lapako ca, nemittiko ca, nippesiko ca, lābhena ca lābhaṁ nijigīsitā—


pli: Na ca kuhako hoti, na ca lapako, na ca nemittiko, na ca nippesiko, na ca lābhena lābhaṁ nijigīsitā—


pli: Tatiyaṁ.


title_pli: Aṅguttara Nikāya 5.84 9. Theravagga

pli: Aṅguttara Nikāya 5.84


pli: 9. Theravagga


pli: Assaddhasutta


pli: “Pañcahi, bhikkhave, dhammehi samannāgato thero bhikkhu sabrahmacārīnaṁ appiyo ca hoti, amanāpo ca agaru ca abhāvanīyo ca.


pli: Katamehi pañcahi?


pli: Assaddho hoti, ahiriko hoti, anottappī hoti, kusīto hoti, duppañño hoti—


pli: imehi kho, bhikkhave, pañcahi dhammehi samannāgato thero bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Pañcahi, bhikkhave, dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo ca.


pli: Saddho hoti, hirīmā hoti, ottappī hoti, āraddhavīriyo hoti, paññavā hoti—


pli: imehi kho, bhikkhave, pañcahi dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo cā”ti.


pli: Catutthaṁ.


title_pli: Aṅguttara Nikāya 5.85 9. Theravagga

pli: Aṅguttara Nikāya 5.85


pli: Akkhamasutta


pli: “Pañcahi, bhikkhave, dhammehi samannāgato thero bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Akkhamo hoti rūpānaṁ, akkhamo saddānaṁ, akkhamo gandhānaṁ, akkhamo rasānaṁ, akkhamo phoṭṭhabbānaṁ—


pli: Khamo hoti rūpānaṁ, khamo saddānaṁ, khamo gandhānaṁ, khamo rasānaṁ, khamo phoṭṭhabbānaṁ—


pli: Pañcamaṁ.


title_pli: Aṅguttara Nikāya 5.86 9. Theravagga

pli: Aṅguttara Nikāya 5.86


pli: 9. Theravagga


pli: Paṭisambhidāpattasutta


pli: “Pañcahi, bhikkhave, dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo ca.


pli: Katamehi pañcahi?


pli: Atthapaṭisambhidāpatto hoti, dhammapaṭisambhidāpatto hoti, niruttipaṭisambhidāpatto hoti, paṭibhānapaṭisambhidāpatto hoti,


pli: yāni tāni sabrahmacārīnaṁ uccāvacāni kiṅkaraṇīyāni tattha dakkho hoti analaso tatrupāyāya vīmaṁsāya samannāgato alaṁ kātuṁ alaṁ saṁvidhātuṁ—


pli: Chaṭṭhaṁ.


title_pli: Aṅguttara Nikāya 5.87 9. Theravagga

pli: Aṅguttara Nikāya 5.87


pli: Sīlavantasutta


pli: Sīlavā hoti, pātimokkhasaṁvarasaṁvuto viharati. Ācāragocarasampanno aṇumattesu vajjesu bhayadassāvī, samādāya sikkhati sikkhāpadesu;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: kalyāṇavāco hoti kalyāṇavākkaraṇo poriyā vācāya samannāgato vissaṭṭhāya anelagaḷāya atthassa viññāpaniyā;


pli: catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī;


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, pañcahi dhammehi samannāgato thero bhikkhu sabrahmacārīnaṁ piyo ca hoti manāpo ca garu ca bhāvanīyo cā”ti.


pli: Sattamaṁ.


title_pli: Aṅguttara Nikāya 5.88 9. Theravagga

pli: Aṅguttara Nikāya 5.88


pli: 9. Theravagga


pli: Therasutta


pli: “Pañcahi, bhikkhave, dhammehi samannāgato thero bhikkhu bahujanaahitāya paṭipanno hoti bahujanaasukhāya bahuno janassa anatthāya ahitāya dukkhāya devamanussānaṁ.


pli: Katamehi pañcahi?


pli: Thero hoti rattaññū cirapabbajito;


pli: ñāto hoti yasassī sagahaṭṭhapabbajitānaṁ bahujanaparivāro;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā appaṭividdhā;


pli: micchādiṭṭhiko hoti viparītadassano, so bahujanaṁ saddhammā vuṭṭhāpetvā asaddhamme patiṭṭhāpeti.


pli: Thero bhikkhu rattaññū cirapabbajito itipissa diṭṭhānugatiṁ āpajjanti, ñāto thero bhikkhu yasassī sagahaṭṭhapabbajitānaṁ bahujanaparivāro itipissa diṭṭhānugatiṁ āpajjanti, lābhī thero bhikkhu cīvarapiṇḍapātasenāsanagilānappaccayabhesajjaparikkhārānaṁ itipissa diṭṭhānugatiṁ āpajjanti, bahussuto thero bhikkhu sutadharo sutasannicayo itipissa diṭṭhānugatiṁ āpajjanti.


pli: Imehi kho, bhikkhave, pañcahi dhammehi samannāgato thero bhikkhu bahujanaahitāya paṭipanno hoti bahujanaasukhāya bahuno janassa anatthāya ahitāya dukkhāya devamanussānaṁ.


pli: Pañcahi, bhikkhave, dhammehi samannāgato thero bhikkhu bahujanahitāya paṭipanno hoti bahujanasukhāya bahuno janassa atthāya hitāya sukhāya devamanussānaṁ.


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: sammādiṭṭhiko hoti aviparītadassano, so bahujanaṁ asaddhammā vuṭṭhāpetvā saddhamme patiṭṭhāpeti.


pli: Imehi kho, bhikkhave, pañcahi dhammehi samannāgato thero bhikkhu bahujanahitāya paṭipanno hoti bahujanasukhāya bahuno janassa atthāya hitāya sukhāya devamanussānan”ti.


pli: Aṭṭhamaṁ.


title_pli: Aṅguttara Nikāya 5.89 9. Theravagga

pli: Aṅguttara Nikāya 5.89


pli: Paṭhamasekhasutta


pli: “Pañcime, bhikkhave, dhammā sekhassa bhikkhuno parihānāya saṁvattanti.


pli: Katame pañca?


pli: Kammārāmatā, bhassārāmatā, niddārāmatā, saṅgaṇikārāmatā, yathāvimuttaṁ cittaṁ na paccavekkhati—


pli: ime kho, bhikkhave, pañca dhammā sekhassa bhikkhuno parihānāya saṁvattanti.


pli: Pañcime, bhikkhave, dhammā sekhassa bhikkhuno aparihānāya saṁvattanti.


pli: Na kammārāmatā, na bhassārāmatā, na niddārāmatā, na saṅgaṇikārāmatā, yathāvimuttaṁ cittaṁ paccavekkhati—


pli: ime kho, bhikkhave, pañca dhammā sekhassa bhikkhuno aparihānāya saṁvattantī”ti.


pli: Navamaṁ.


title_pli: Aṅguttara Nikāya 5.9 1. Sekhabalavagga

pli: Aṅguttara Nikāya 5.9


pli: 1. Sekhabalavagga


pli: Paṭhamaagāravasutta


pli: “Pañcahi, bhikkhave, dhammehi samannāgato bhikkhu agāravo appatisso cavati, nappatiṭṭhāti saddhamme.


pli: Katamehi pañcahi?


pli: Assaddho, bhikkhave, bhikkhu agāravo appatisso cavati, nappatiṭṭhāti saddhamme.


pli: Ahiriko, bhikkhave, bhikkhu agāravo appatisso cavati, nappatiṭṭhāti saddhamme.


pli: Anottappī, bhikkhave, bhikkhu agāravo appatisso cavati, nappatiṭṭhāti saddhamme.


pli: Kusīto, bhikkhave, bhikkhu agāravo appatisso cavati, nappatiṭṭhāti saddhamme.


pli: Duppañño, bhikkhave, bhikkhu agāravo appatisso cavati, nappatiṭṭhāti saddhamme.


pli: Imehi kho, bhikkhave, pañcahi dhammehi samannāgato bhikkhu agāravo appatisso cavati, nappatiṭṭhāti saddhamme.


pli: Pañcahi, bhikkhave, dhammehi samannāgato bhikkhu sagāravo sappatisso na cavati, patiṭṭhāti saddhamme.


pli: Saddho, bhikkhave, bhikkhu sagāravo sappatisso na cavati, patiṭṭhāti saddhamme.


pli: Hirīmā, bhikkhave, bhikkhu sagāravo sappatisso na cavati, patiṭṭhāti saddhamme.


pli: Ottappī, bhikkhave, bhikkhu sagāravo sappatisso na cavati, patiṭṭhāti saddhamme.


pli: Āraddhavīriyo, bhikkhave, bhikkhu sagāravo sappatisso na cavati, patiṭṭhāti saddhamme.


pli: Paññavā, bhikkhave, bhikkhu sagāravo sappatisso na cavati, patiṭṭhāti saddhamme.


pli: Imehi kho, bhikkhave, pañcahi dhammehi samannāgato bhikkhu sagāravo sappatisso na cavati, patiṭṭhāti saddhamme”ti.


pli: Navamaṁ.


title_pli: Aṅguttara Nikāya 5.90 9. Theravagga

pli: Aṅguttara Nikāya 5.90


pli: 9. Theravagga


pli: Dutiyasekhasutta


pli: “Pañcime, bhikkhave, dhammā sekhassa bhikkhuno parihānāya saṁvattanti.


pli: Katame pañca?


pli: Idha, bhikkhave, sekho bhikkhu bahukicco hoti bahukaraṇīyo viyatto kiṅkaraṇīyesu;


pli: riñcati paṭisallānaṁ, nānuyuñjati ajjhattaṁ cetosamathaṁ.


pli: Ayaṁ, bhikkhave, paṭhamo dhammo sekhassa bhikkhuno parihānāya saṁvattati.


pli: Puna caparaṁ, bhikkhave, sekho bhikkhu appamattakena kammena divasaṁ atināmeti;


pli: Ayaṁ, bhikkhave, dutiyo dhammo sekhassa bhikkhuno parihānāya saṁvattati.


pli: Puna caparaṁ, bhikkhave, sekho bhikkhu saṁsaṭṭho viharati gahaṭṭhapabbajitehi ananulomikena gihisaṁsaggena;


pli: Ayaṁ, bhikkhave, tatiyo dhammo sekhassa bhikkhuno parihānāya saṁvattati.


pli: Puna caparaṁ, bhikkhave, sekho bhikkhu akālena gāmaṁ pavisati, atidivā paṭikkamati;


pli: Ayaṁ, bhikkhave, catuttho dhammo sekhassa bhikkhuno parihānāya saṁvattati.


pli: Puna caparaṁ, bhikkhave, sekho bhikkhu yāyaṁ kathā ābhisallekhikā cetovivaraṇasappāyā, seyyathidaṁ—


pli: appicchakathā santuṭṭhikathā pavivekakathā asaṁsaggakathā vīriyārambhakathā sīlakathā samādhikathā paññākathā vimuttikathā vimuttiñāṇadassanakathā, evarūpiyā kathāya na nikāmalābhī hoti na akicchalābhī na akasiralābhī;


pli: Ayaṁ, bhikkhave, pañcamo dhammo sekhassa bhikkhuno parihānāya saṁvattati.


pli: Ime kho, bhikkhave, pañca dhammā sekhassa bhikkhuno parihānāya saṁvattanti.


pli: Pañcime, bhikkhave, dhammā sekhassa bhikkhuno aparihānāya saṁvattanti.


pli: Idha, bhikkhave, sekho bhikkhu na bahukicco hoti na bahukaraṇīyo viyatto kiṅkaraṇīyesu;


pli: na riñcati paṭisallānaṁ, anuyuñjati ajjhattaṁ cetosamathaṁ.


pli: Ayaṁ, bhikkhave, paṭhamo dhammo sekhassa bhikkhuno aparihānāya saṁvattati.


pli: Puna caparaṁ, bhikkhave, sekho bhikkhu na appamattakena kammena divasaṁ atināmeti;


pli: Ayaṁ, bhikkhave, dutiyo dhammo sekhassa bhikkhuno aparihānāya saṁvattati.


pli: Puna caparaṁ, bhikkhave, sekho bhikkhu asaṁsaṭṭho viharati gahaṭṭhapabbajitehi ananulomikena gihisaṁsaggena;


pli: Ayaṁ, bhikkhave, tatiyo dhammo sekhassa bhikkhuno aparihānāya saṁvattati.


pli: Puna caparaṁ, bhikkhave, sekho bhikkhu na atikālena gāmaṁ pavisati, nātidivā paṭikkamati;


pli: Ayaṁ, bhikkhave, catuttho dhammo sekhassa bhikkhuno aparihānāya saṁvattati.


pli: appicchakathā santuṭṭhikathā pavivekakathā asaṁsaggakathā vīriyārambhakathā sīlakathā samādhikathā paññākathā vimuttikathā vimuttiñāṇadassanakathā, evarūpiyā kathāya nikāmalābhī hoti akicchalābhī akasiralābhī;


pli: Ayaṁ, bhikkhave, pañcamo dhammo sekhassa bhikkhuno aparihānāya saṁvattati.


pli: Ime kho, bhikkhave, pañca dhammā sekhassa bhikkhuno aparihānāya saṁvattantī”ti.


pli: Dasamaṁ.


pli: Theravaggo catuttho.


pli: Tassuddānaṁ


pli: Rajanīyo vītarāgo,


pli: kuhakāssaddhaakkhamā;


pli: Paṭisambhidā ca sīlena,


pli: thero sekhā pare duveti.


title_pli: Aṅguttara Nikāya 5.91 10. Kakudhavagga

pli: Aṅguttara Nikāya 5.91


pli: 10. Kakudhavagga


pli: Paṭhamasampadāsutta


pli: “Pañcimā, bhikkhave, sampadā.


pli: Katamā pañca?


pli: Saddhāsampadā, sīlasampadā, sutasampadā, cāgasampadā, paññāsampadā—


pli: imā kho, bhikkhave, pañca sampadā”ti.


pli: Paṭhamaṁ.


title_pli: Aṅguttara Nikāya 5.92 10. Kakudhavagga

pli: Aṅguttara Nikāya 5.92


pli: Dutiyasampadāsutta


pli: Sīlasampadā, samādhisampadā, paññāsampadā, vimuttisampadā, vimuttiñāṇadassanasampadā—


pli: Dutiyaṁ.


title_pli: Aṅguttara Nikāya 5.93 10. Kakudhavagga

pli: Aṅguttara Nikāya 5.93


pli: Byākaraṇasutta


pli: “Pañcimāni, bhikkhave, aññābyākaraṇāni.


pli: Katamāni pañca?


pli: Mandattā momūhattā aññaṁ byākaroti;


pli: pāpiccho icchāpakato aññaṁ byākaroti;


pli: ummādā cittakkhepā aññaṁ byākaroti;


pli: adhimānena aññaṁ byākaroti;


pli: sammadeva aññaṁ byākaroti.


pli: Imāni kho, bhikkhave, pañca aññābyākaraṇānī”ti.


pli: Tatiyaṁ.


title_pli: Aṅguttara Nikāya 5.94 10. Kakudhavagga

pli: Aṅguttara Nikāya 5.94


pli: 10. Kakudhavagga


pli: Phāsuvihārasutta


pli: “Pañcime, bhikkhave, phāsuvihārā.


pli: Katame pañca?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati;


pli: vitakkavicārānaṁ vūpasamā …pe… dutiyaṁ jhānaṁ … tatiyaṁ jhānaṁ … catutthaṁ jhānaṁ upasampajja viharati;


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Ime kho, bhikkhave, pañca phāsuvihārā”ti.


pli: Catutthaṁ.


title_pli: Aṅguttara Nikāya 5.95 10. Kakudhavagga

pli: Aṅguttara Nikāya 5.95


pli: Akuppasutta


pli: “Pañcahi, bhikkhave, dhammehi samannāgato bhikkhu nacirasseva akuppaṁ paṭivijjhati.


pli: Katamehi pañcahi?


pli: Idha, bhikkhave, bhikkhu atthapaṭisambhidāpatto hoti, dhammapaṭisambhidāpatto hoti, niruttipaṭisambhidāpatto hoti, paṭibhānapaṭisambhidāpatto hoti, yathāvimuttaṁ cittaṁ paccavekkhati.


pli: Imehi kho, bhikkhave, pañcahi dhammehi samannāgato bhikkhu nacirasseva akuppaṁ paṭivijjhatī”ti.


pli: Pañcamaṁ.


title_pli: Aṅguttara Nikāya 5.96 10. Kakudhavagga

pli: Aṅguttara Nikāya 5.96


pli: 10. Kakudhavagga


pli: Sutadharasutta


pli: “Pañcahi, bhikkhave, dhammehi samannāgato bhikkhu ānāpānassatiṁ āsevanto nacirasseva akuppaṁ paṭivijjhati.


pli: Idha, bhikkhave, bhikkhu appaṭṭho hoti appakicco subharo susantoso jīvitaparikkhāresu;


pli: appāhāro hoti anodarikattaṁ anuyutto;


pli: appamiddho hoti jāgariyaṁ anuyutto;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: yathāvimuttaṁ cittaṁ paccavekkhati.


pli: Imehi kho, bhikkhave, pañcahi dhammehi samannāgato bhikkhu ānāpānassatiṁ āsevanto nacirasseva akuppaṁ paṭivijjhatī”ti.


pli: Chaṭṭhaṁ.


title_pli: Aṅguttara Nikāya 5.97 10. Kakudhavagga

pli: Aṅguttara Nikāya 5.97


pli: Kathāsutta


pli: “Pañcahi, bhikkhave, dhammehi samannāgato bhikkhu ānāpānassatiṁ bhāvento nacirasseva akuppaṁ paṭivijjhati.


pli: Katamehi pañcahi?


pli: yāyaṁ kathā ābhisallekhikā cetovivaraṇasappāyā, seyyathidaṁ—


pli: appicchakathā …pe… vimuttiñāṇadassanakathā, evarūpiyā kathāya nikāmalābhī hoti akicchalābhī akasiralābhī;


pli: Imehi kho, bhikkhave, pañcahi dhammehi samannāgato bhikkhu ānāpānassatiṁ bhāvento nacirasseva akuppaṁ paṭivijjhatī”ti.


pli: Sattamaṁ.


title_pli: Aṅguttara Nikāya 5.98 10. Kakudhavagga

pli: Aṅguttara Nikāya 5.98


pli: 10. Kakudhavagga


pli: Āraññakasutta


pli: “Pañcahi, bhikkhave, dhammehi samannāgato bhikkhu ānāpānassatiṁ bahulīkaronto nacirasseva akuppaṁ paṭivijjhati.


pli: Idha, bhikkhave, bhikkhu appaṭṭho hoti appakicco subharo susantoso jīvitaparikkhāresu;


pli: appāhāro hoti anodarikattaṁ anuyutto;


pli: appamiddho hoti jāgariyaṁ anuyutto;


pli: āraññako hoti pantasenāsano;


pli: yathāvimuttaṁ cittaṁ paccavekkhati.


pli: Imehi kho, bhikkhave, pañcahi dhammehi samannāgato bhikkhu ānāpānassatiṁ bahulīkaronto nacirasseva akuppaṁ paṭivijjhatī”ti.


pli: Aṭṭhamaṁ.


title_pli: Aṅguttara Nikāya 5.99 10. Kakudhavagga

pli: Aṅguttara Nikāya 5.99


pli: Sīhasutta


pli: “Sīho, bhikkhave, migarājā sāyanhasamayaṁ āsayā nikkhamati;


pli: āsayā nikkhamitvā vijambhati;


pli: vijambhitvā samantā catuddisaṁ anuviloketi;


pli: samantā catuddisaṁ anuviloketvā tikkhattuṁ sīhanādaṁ nadati;


pli: tikkhattuṁ sīhanādaṁ naditvā gocarāya pakkamati.


pli: So hatthissa cepi pahāraṁ deti, sakkaccaññeva pahāraṁ deti, no asakkaccaṁ;


pli: mahiṁsassa cepi pahāraṁ deti, sakkaccaññeva pahāraṁ deti, no asakkaccaṁ;


pli: gavassa cepi pahāraṁ deti, sakkaccaññeva pahāraṁ deti, no asakkaccaṁ;


pli: dīpissa cepi pahāraṁ deti, sakkaccaññeva pahāraṁ deti, no asakkaccaṁ;


pli: khuddakānañcepi pāṇānaṁ pahāraṁ deti antamaso sasabiḷārānampi, sakkaccaññeva pahāraṁ deti, no asakkaccaṁ.


pli: Taṁ kissa hetu?


pli: ‘Mā me yoggapatho nassā’ti.


pli: Sīhoti kho, bhikkhave, tathāgatassetaṁ adhivacanaṁ arahato sammāsambuddhassa.


pli: Yaṁ kho, bhikkhave, tathāgato parisāya dhammaṁ deseti, idamassa hoti sīhanādasmiṁ.


pli: Bhikkhūnañcepi, bhikkhave, tathāgato dhammaṁ deseti, sakkaccaññeva tathāgato dhammaṁ deseti, no asakkaccaṁ;


pli: bhikkhunīnañcepi, bhikkhave, tathāgato dhammaṁ deseti, sakkaccaññeva tathāgato dhammaṁ deseti, no asakkaccaṁ;


pli: upāsakānañcepi, bhikkhave, tathāgato dhammaṁ deseti, sakkaccaññeva tathāgato dhammaṁ deseti, no asakkaccaṁ;


pli: upāsikānañcepi, bhikkhave, tathāgato dhammaṁ deseti, sakkaccaññeva tathāgato dhammaṁ deseti, no asakkaccaṁ;


pli: puthujjanānañcepi, bhikkhave, tathāgato dhammaṁ deseti antamaso annabhāranesādānampi, sakkaccaññeva tathāgato dhammaṁ deseti, no asakkaccaṁ.


pli: Dhammagaru, bhikkhave, tathāgato dhammagāravo”ti.


pli: Navamaṁ.


title_pli: Aṅguttara Nikāya 6.1 1. Āhuneyyavagga

pli: Aṅguttara Nikāya 6.1


pli: 1. Āhuneyyavagga


pli: Paṭhamaāhuneyyasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Chahi, bhikkhave, dhammehi samannāgato bhikkhu āhuneyyo hoti pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Katamehi chahi?


pli: Idha, bhikkhave, bhikkhu cakkhunā rūpaṁ disvā neva sumano hoti na dummano, upekkhako viharati sato sampajāno.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya neva sumano hoti na dummano, upekkhako viharati sato sampajāno.


pli: Imehi kho, bhikkhave, chahi dhammehi samannāgato bhikkhu āhuneyyo hoti pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Paṭhamaṁ.


title_pli: Aṅguttara Nikāya 6.10 1. Āhuneyyavagga

pli: Aṅguttara Nikāya 6.10


pli: 1. Āhuneyyavagga


pli: Mahānāmasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Atha kho mahānāmo sakko yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno, kho mahānāmo sakko bhagavantaṁ etadavoca:


pli: “yo so, bhante, ariyasāvako āgataphalo viññātasāsano, so katamena vihārena bahulaṁ viharatī”ti?


pli: “Yo so, mahānāma, ariyasāvako āgataphalo viññātasāsano, so iminā vihārena bahulaṁ viharati.


pli: Idha, mahānāma, ariyasāvako tathāgataṁ anussarati:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’ti.


pli: Yasmiṁ, mahānāma, samaye ariyasāvako tathāgataṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti tathāgataṁ ārabbha.


pli: Ujugatacitto kho pana, mahānāma, ariyasāvako labhati atthavedaṁ, labhati dhammavedaṁ, labhati dhammūpasaṁhitaṁ pāmojjaṁ.


pli: Pamuditassa pīti jāyati, pītimanassa kāyo passambhati, passaddhakāyo sukhaṁ vediyati, sukhino cittaṁ samādhiyati.


pli: Ayaṁ vuccati, mahānāma:


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno buddhānussatiṁ bhāveti’.


pli: Puna caparaṁ, mahānāma, ariyasāvako dhammaṁ anussarati:


pli: ‘svākkhāto bhagavatā dhammo sandiṭṭhiko akāliko ehipassiko opaneyyiko paccattaṁ veditabbo viññūhī’ti.


pli: Yasmiṁ, mahānāma, samaye ariyasāvako dhammaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti dhammaṁ ārabbha.


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno dhammānussatiṁ bhāveti’.


pli: Puna caparaṁ, mahānāma, ariyasāvako saṅghaṁ anussarati:


pli: ‘suppaṭipanno bhagavato sāvakasaṅgho, ujuppaṭipanno bhagavato sāvakasaṅgho, ñāyappaṭipanno bhagavato sāvakasaṅgho, sāmīcippaṭipanno bhagavato sāvakasaṅgho, yadidaṁ cattāri purisayugāni aṭṭha purisapuggalā esa bhagavato sāvakasaṅgho āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā’ti.


pli: Yasmiṁ, mahānāma, samaye ariyasāvako saṅghaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti saṅghaṁ ārabbha.


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno saṅghānussatiṁ bhāveti’.


pli: Puna caparaṁ, mahānāma, ariyasāvako attano sīlāni anussarati akhaṇḍāni acchiddāni asabalāni akammāsāni bhujissāni viññuppasatthāni aparāmaṭṭhāni samādhisaṁvattanikāni.


pli: Yasmiṁ, mahānāma, samaye ariyasāvako sīlaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti sīlaṁ ārabbha.


pli: Ujugatacitto kho pana, mahānāma, ariyasāvako labhati atthavedaṁ, labhati dhammavedaṁ, labhati dhammūpasaṁhitaṁ pāmojjaṁ.


pli: Pamuditassa pīti jāyati, pītimanassa kāyo passambhati, passaddhakāyo sukhaṁ vediyati, sukhino cittaṁ samādhiyati.


pli: Ayaṁ vuccati, mahānāma:


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno sīlānussatiṁ bhāveti’.


pli: Puna caparaṁ, mahānāma, ariyasāvako attano cāgaṁ anussarati:


pli: ‘lābhā vata me, suladdhaṁ vata me.


pli: Yohaṁ maccheramalapariyuṭṭhitāya pajāya vigatamalamaccherena cetasā agāraṁ ajjhāvasāmi muttacāgo payatapāṇi vosaggarato yācayogo dānasaṁvibhāgarato’ti.


pli: Yasmiṁ, mahānāma, samaye ariyasāvako cāgaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti cāgaṁ ārabbha.


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno cāgānussatiṁ bhāveti’.


pli: Puna caparaṁ, mahānāma, ariyasāvako devatānussatiṁ bhāveti:


pli: ‘santi devā cātumahārājikā, santi devā tāvatiṁsā, santi devā yāmā, santi devā tusitā, santi devā nimmānaratino, santi devā paranimmitavasavattino, santi devā brahmakāyikā, santi devā tatuttari.


pli: Yathārūpāya saddhāya samannāgatā tā devatā ito cutā tattha upapannā, mayhampi tathārūpā saddhā saṁvijjati.


pli: Yathārūpena sīlena samannāgatā tā devatā ito cutā tattha upapannā, mayhampi tathārūpaṁ sīlaṁ saṁvijjati.


pli: Yathārūpena sutena samannāgatā tā devatā ito cutā tattha upapannā, mayhampi tathārūpaṁ sutaṁ saṁvijjati.


pli: Yathārūpena cāgena samannāgatā tā devatā ito cutā tattha upapannā, mayhampi tathārūpo cāgo saṁvijjati.


pli: Yathārūpāya paññāya samannāgatā tā devatā ito cutā tattha upapannā, mayhampi tathārūpā paññā saṁvijjatī’ti.


pli: Yasmiṁ, mahānāma, samaye ariyasāvako attano ca tāsañca devatānaṁ saddhañca sīlañca sutañca cāgañca paññañca anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti tā devatā ārabbha.


pli: Ujugatacitto kho pana, mahānāma, ariyasāvako labhati atthavedaṁ, labhati dhammavedaṁ, labhati dhammūpasaṁhitaṁ pāmojjaṁ.


pli: Pamuditassa pīti jāyati, pītimanassa kāyo passambhati, passaddhakāyo sukhaṁ vediyati, sukhino cittaṁ samādhiyati.


pli: Ayaṁ vuccati, mahānāma:


pli: ‘ariyasāvako visamagatāya pajāya samappatto viharati, sabyāpajjāya pajāya abyāpajjo viharati, dhammasotaṁ samāpanno devatānussatiṁ bhāveti’.


pli: Yo so, mahānāma, ariyasāvako āgataphalo viññātasāsano, so iminā vihārena bahulaṁ viharatī”ti.


pli: Dasamaṁ.


pli: Āhuneyyavaggo paṭhamo.


pli: Tassuddānaṁ


pli: Dve āhuneyyā indriya,


pli: balāni tayo ājānīyā;


pli: Anuttariya anussatī,


pli: mahānāmena te dasāti.


title_pli: Aṅguttara Nikāya 6.100 10. Ānisaṁsavagga

pli: Aṅguttara Nikāya 6.100


pli: 10. Ānisaṁsavagga


pli: Anattasutta


pli: “So vata, bhikkhave, bhikkhu kañci dhammaṁ attato samanupassanto …pe…


pli: sabbadhamme anattato samanupassanto …pe…


pli: ṭhānametaṁ vijjati”.


pli: Pañcamaṁ.


title_pli: Aṅguttara Nikāya 6.101 10. Ānisaṁsavagga

pli: Aṅguttara Nikāya 6.101


pli: Nibbānasutta


pli: “‘So vata, bhikkhave, bhikkhu nibbānaṁ dukkhato samanupassanto anulomikāya khantiyā samannāgato bhavissatī’ti netaṁ ṭhānaṁ vijjati.


pli: ‘Anulomikāya khantiyā asamannāgato sammattaniyāmaṁ okkamissatī’ti netaṁ ṭhānaṁ vijjati.


pli: ‘Sammattaniyāmaṁ anokkamamāno sotāpattiphalaṁ vā sakadāgāmiphalaṁ vā anāgāmiphalaṁ vā arahattaṁ vā sacchikarissatī’ti netaṁ ṭhānaṁ vijjati.


pli: ‘So vata, bhikkhave, bhikkhu nibbānaṁ sukhato samanupassanto anulomikāya khantiyā samannāgato bhavissatī’ti ṭhānametaṁ vijjati.


pli: ‘Anulomikāya khantiyā samannāgato sammattaniyāmaṁ okkamissatī’ti ṭhānametaṁ vijjati.


pli: ‘Sammattaniyāmaṁ okkamamāno sotāpattiphalaṁ vā sakadāgāmiphalaṁ vā anāgāmiphalaṁ vā arahattaṁ vā sacchikarissatī’ti ṭhānametaṁ vijjatī”ti.


pli: Chaṭṭhaṁ.


title_pli: Aṅguttara Nikāya 6.102 10. Ānisaṁsavagga

pli: Aṅguttara Nikāya 6.102


pli: Anavatthitasutta


pli: “Cha, bhikkhave, ānisaṁse sampassamānena alameva bhikkhunā sabbasaṅkhāresu anodhiṁ karitvā aniccasaññaṁ upaṭṭhāpetuṁ.


pli: Katame cha?


pli: ‘Sabbasaṅkhārā ca me anavatthitā khāyissanti, sabbaloke ca me mano nābhiramissati, sabbalokā ca me mano vuṭṭhahissati, nibbānapoṇañca me mānasaṁ bhavissati, saṁyojanā ca me pahānaṁ gacchissanti, paramena ca sāmaññena samannāgato bhavissāmī’ti.


pli: Ime kho, bhikkhave, cha ānisaṁse sampassamānena alameva bhikkhunā sabbasaṅkhāresu anodhiṁ karitvā aniccasaññaṁ upaṭṭhāpetun”ti.


pli: Sattamaṁ.


title_pli: Aṅguttara Nikāya 6.103 10. Ānisaṁsavagga

pli: Aṅguttara Nikāya 6.103


pli: 10. Ānisaṁsavagga


pli: Ukkhittāsikasutta


pli: “Cha, bhikkhave, ānisaṁse sampassamānena alameva bhikkhunā sabbasaṅkhāresu anodhiṁ karitvā dukkhasaññaṁ upaṭṭhāpetuṁ.


pli: ‘Sabbasaṅkhāresu ca me nibbidasaññā paccupaṭṭhitā bhavissati, seyyathāpi ukkhittāsike vadhake.


pli: Sabbalokā ca me mano vuṭṭhahissati, nibbāne ca santadassāvī bhavissāmi, anusayā ca me samugghātaṁ gacchissanti, kiccakārī ca bhavissāmi, satthā ca me pariciṇṇo bhavissati mettāvatāyā’ti.


pli: Ime kho, bhikkhave, cha ānisaṁse sampassamānena alameva bhikkhunā sabbasaṅkhāresu anodhiṁ karitvā dukkhasaññaṁ upaṭṭhāpetun”ti.


pli: Aṭṭhamaṁ.


title_pli: Aṅguttara Nikāya 6.104 10. Ānisaṁsavagga

pli: Aṅguttara Nikāya 6.104


pli: Atammayasutta


pli: “Cha, bhikkhave, ānisaṁse sampassamānena alameva bhikkhunā sabbadhammesu anodhiṁ karitvā anattasaññaṁ upaṭṭhāpetuṁ.


pli: Sabbaloke ca atammayo bhavissāmi, ahaṅkārā ca me uparujjhissanti, mamaṅkārā ca me uparujjhissanti, asādhāraṇena ca ñāṇena samannāgato bhavissāmi, hetu ca me sudiṭṭho bhavissati, hetusamuppannā ca dhammā.


pli: Ime kho, bhikkhave, cha ānisaṁse sampassamānena alameva bhikkhunā sabbadhammesu anodhiṁ karitvā anattasaññaṁ upaṭṭhāpetun”ti.


pli: Navamaṁ.


title_pli: Aṅguttara Nikāya 6.105 10. Ānisaṁsavagga

pli: Aṅguttara Nikāya 6.105


pli: Bhavasutta


pli: “Tayome, bhikkhave, bhavā pahātabbā, tīsu sikkhāsu sikkhitabbaṁ.


pli: Katame tayo bhavā pahātabbā?


pli: Kāmabhavo, rūpabhavo, arūpabhavo—


pli: ime tayo bhavā pahātabbā.


pli: Katamāsu tīsu sikkhāsu sikkhitabbaṁ?


pli: imāsu tīsu sikkhāsu sikkhitabbaṁ.


pli: Yato kho, bhikkhave, bhikkhuno ime tayo bhavā pahīnā honti, imāsu ca tīsu sikkhāsu sikkhitasikkho hoti—


pli: ayaṁ vuccati, bhikkhave, bhikkhu acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā”ti.


pli: Dasamaṁ.


title_pli: Aṅguttara Nikāya 6.106 10. Ānisaṁsavagga

pli: Aṅguttara Nikāya 6.106


pli: 10. Ānisaṁsavagga


pli: Taṇhāsutta


pli: “Tisso imā, bhikkhave, taṇhā pahātabbā, tayo ca mānā.


pli: Katamā tisso taṇhā pahātabbā?


pli: Kāmataṇhā, bhavataṇhā, vibhavataṇhā—


pli: imā tisso taṇhā pahātabbā.


pli: Katame tayo mānā pahātabbā?


pli: Māno, omāno, atimāno—


pli: ime tayo mānā pahātabbā.


pli: Yato kho, bhikkhave, bhikkhuno imā tisso taṇhā pahīnā honti, ime ca tayo mānā;


pli: Ekādasamaṁ.


pli: Ānisaṁsavaggo dasamo.


pli: Tassuddānaṁ


pli: Pātubhāvo ānisaṁso,


pli: aniccadukkhaanattato;


pli: Nibbānaṁ anavatthi,


pli: ukkhittāsi atammayo;


pli: Bhavā taṇhāyekā dasāti.


pli: Dutiyo paṇṇāsako samatto.


title_pli: Aṅguttara Nikāya 6.107 11. Tikavagga

pli: Aṅguttara Nikāya 6.107


pli: 11. Tikavagga


pli: Rāgasutta


pli: “Tayome, bhikkhave, dhammā.


pli: Katame tayo?


pli: Rāgo, doso, moho.


pli: Ime kho, bhikkhave, tayo dhammā.


pli: Imesaṁ kho, bhikkhave, tiṇṇaṁ dhammānaṁ pahānāya tayo dhammā bhāvetabbā.


pli: Rāgassa pahānāya asubhā bhāvetabbā, dosassa pahānāya mettā bhāvetabbā, mohassa pahānāya paññā bhāvetabbā.


pli: Imesaṁ kho, bhikkhave, tiṇṇaṁ dhammānaṁ pahānāya ime tayo dhammā bhāvetabbā”ti.


pli: Paṭhamaṁ.


title_pli: Aṅguttara Nikāya 6.108 11. Tikavagga

pli: Aṅguttara Nikāya 6.108


pli: Duccaritasutta


pli: Kāyaduccaritassa pahānāya kāyasucaritaṁ bhāvetabbaṁ, vacīduccaritassa pahānāya vacīsucaritaṁ bhāvetabbaṁ, manoduccaritassa pahānāya manosucaritaṁ bhāvetabbaṁ.


pli: Dutiyaṁ.


title_pli: Aṅguttara Nikāya 6.109 11. Tikavagga

pli: Aṅguttara Nikāya 6.109


pli: Vitakkasutta


pli: Kāmavitakkassa pahānāya nekkhammavitakko bhāvetabbo, byāpādavitakkassa pahānāya abyāpādavitakko bhāvetabbo, vihiṁsāvitakkassa pahānāya avihiṁsāvitakko bhāvetabbo.


pli: Tatiyaṁ.


title_pli: Aṅguttara Nikāya 6.11 2. Sāraṇīyavagga

pli: Aṅguttara Nikāya 6.11


pli: 2. Sāraṇīyavagga


pli: Paṭhamasāraṇīyasutta


pli: “Chayime, bhikkhave, dhammā sāraṇīyā.


pli: Katame cha?


pli: Idha, bhikkhave, bhikkhuno mettaṁ kāyakammaṁ paccupaṭṭhitaṁ hoti sabrahmacārīsu āvi ceva raho ca, ayampi dhammo sāraṇīyo.


pli: Puna caparaṁ, bhikkhave, bhikkhuno mettaṁ vacīkammaṁ paccupaṭṭhitaṁ hoti sabrahmacārīsu āvi ceva raho ca, ayampi dhammo sāraṇīyo.


pli: Puna caparaṁ, bhikkhave, bhikkhuno mettaṁ manokammaṁ paccupaṭṭhitaṁ hoti sabrahmacārīsu āvi ceva raho ca, ayampi dhammo sāraṇīyo.


pli: Puna caparaṁ, bhikkhave, bhikkhu ye te lābhā dhammikā dhammaladdhā antamaso pattapariyāpannamattampi tathārūpehi lābhehi appaṭivibhattabhogī hoti sīlavantehi sabrahmacārīhi sādhāraṇabhogī, ayampi dhammo sāraṇīyo.


pli: Puna caparaṁ, bhikkhave, bhikkhu yāni tāni sīlāni akhaṇḍāni acchiddāni asabalāni akammāsāni bhujissāni viññuppasatthāni aparāmaṭṭhāni samādhisaṁvattanikāni tathārūpehi sīlehi sīlasāmaññagato viharati sabrahmacārīhi āvi ceva raho ca, ayampi dhammo sāraṇīyo.


pli: Puna caparaṁ, bhikkhave, bhikkhu yāyaṁ diṭṭhi ariyā niyyānikā niyyāti takkarassa sammā dukkhakkhayāya tathārūpāya diṭṭhiyā diṭṭhisāmaññagato viharati sabrahmacārīhi āvi ceva raho ca, ayampi dhammo sāraṇīyo.


pli: Ime kho, bhikkhave, cha dhammā sāraṇīyā”ti.


pli: Paṭhamaṁ.


title_pli: Aṅguttara Nikāya 6.110 11. Tikavagga

pli: Aṅguttara Nikāya 6.110


pli: 11. Tikavagga


pli: Saññāsutta


pli: “Tayome, bhikkhave, dhammā.


pli: Katame tayo?


pli: Kāmasaññā, byāpādasaññā, vihiṁsāsaññā.


pli: Ime kho, bhikkhave, tayo dhammā.


pli: Imesaṁ kho, bhikkhave, tiṇṇaṁ dhammānaṁ pahānāya tayo dhammā bhāvetabbā.


pli: Kāmasaññāya pahānāya nekkhammasaññā bhāvetabbā, byāpādasaññāya pahānāya abyāpādasaññā bhāvetabbā, vihiṁsāsaññāya pahānāya avihiṁsāsaññā bhāvetabbā.


pli: Imesaṁ kho, bhikkhave, tiṇṇaṁ dhammānaṁ pahānāya ime tayo dhammā bhāvetabbā”ti.


pli: Catutthaṁ.


title_pli: Aṅguttara Nikāya 6.111 11. Tikavagga

pli: Aṅguttara Nikāya 6.111


pli: Dhātusutta


pli: Kāmadhātu, byāpādadhātu, vihiṁsādhātu.


pli: Kāmadhātuyā pahānāya nekkhammadhātu bhāvetabbā, byāpādadhātuyā pahānāya abyāpādadhātu bhāvetabbā, vihiṁsādhātuyā pahānāya avihiṁsādhātu bhāvetabbā.


pli: Pañcamaṁ.


title_pli: Aṅguttara Nikāya 6.112 11. Tikavagga

pli: Aṅguttara Nikāya 6.112


pli: Assādasutta


pli: Assādadiṭṭhiyā pahānāya aniccasaññā bhāvetabbā, attānudiṭṭhiyā pahānāya anattasaññā bhāvetabbā, micchādiṭṭhiyā pahānāya sammādiṭṭhi bhāvetabbā.


pli: Chaṭṭhaṁ.


title_pli: Aṅguttara Nikāya 6.113 11. Tikavagga

pli: Aṅguttara Nikāya 6.113


pli: 11. Tikavagga


pli: Aratisutta


pli: “Tayome, bhikkhave, dhammā.


pli: Katame tayo?


pli: Arati, vihiṁsā, adhammacariyā.


pli: Ime kho, bhikkhave, tayo dhammā.


pli: Imesaṁ kho, bhikkhave, tiṇṇaṁ dhammānaṁ pahānāya tayo dhammā bhāvetabbā.


pli: Aratiyā pahānāya muditā bhāvetabbā, vihiṁsāya pahānāya avihiṁsā bhāvetabbā, adhammacariyāya pahānāya dhammacariyā bhāvetabbā.


pli: Imesaṁ kho, bhikkhave, tiṇṇaṁ dhammānaṁ pahānāya ime tayo dhammā bhāvetabbā”ti.


pli: Sattamaṁ.


title_pli: Aṅguttara Nikāya 6.114 11. Tikavagga

pli: Aṅguttara Nikāya 6.114


pli: Santuṭṭhitāsutta


pli: Asantuṭṭhitā, asampajaññaṁ, mahicchatā.


pli: Asantuṭṭhitāya pahānāya santuṭṭhitā bhāvetabbā, asampajaññassa pahānāya sampajaññaṁ bhāvetabbaṁ, mahicchatāya pahānāya appicchatā bhāvetabbā.


pli: Aṭṭhamaṁ.


title_pli: Aṅguttara Nikāya 6.115 11. Tikavagga

pli: Aṅguttara Nikāya 6.115


pli: Dovacassatāsutta


pli: Dovacassatā, pāpamittatā, cetaso vikkhepo.


pli: Dovacassatāya pahānāya sovacassatā bhāvetabbā, pāpamittatāya pahānāya kalyāṇamittatā bhāvetabbā, cetaso vikkhepassa pahānāya ānāpānassati bhāvetabbā.


pli: Navamaṁ.


title_pli: Aṅguttara Nikāya 6.116 11. Tikavagga

pli: Aṅguttara Nikāya 6.116


pli: 11. Tikavagga


pli: Uddhaccasutta


pli: “Tayome, bhikkhave, dhammā.


pli: Katame tayo?


pli: Uddhaccaṁ, asaṁvaro, pamādo.


pli: Ime kho, bhikkhave, tayo dhammā.


pli: Imesaṁ kho, bhikkhave, tiṇṇaṁ dhammānaṁ pahānāya tayo dhammā bhāvetabbā.


pli: Uddhaccassa pahānāya samatho bhāvetabbo, asaṁvarassa pahānāya saṁvaro bhāvetabbo, pamādassa pahānāya appamādo bhāvetabbo.


pli: Imesaṁ kho, bhikkhave, tiṇṇaṁ dhammānaṁ pahānāya ime tayo dhammā bhāvetabbā”ti.


pli: Dasamaṁ.


pli: Tikavaggo ekādasamo.


pli: Tassuddānaṁ


pli: Rāgaduccaritavitakka,


pli: Saññā dhātūti vuccati;


pli: Assādaaratituṭṭhi,


pli: Duve ca uddhaccena vaggoti.


title_pli: Aṅguttara Nikāya 6.117 12. Sāmaññavagga

pli: Aṅguttara Nikāya 6.117


pli: 12. Sāmaññavagga


pli: Kāyānupassīsutta


pli: “Cha, bhikkhave, dhamme appahāya abhabbo kāye kāyānupassī viharituṁ.


pli: Katame cha?


pli: Kammārāmataṁ, bhassārāmataṁ, niddārāmataṁ, saṅgaṇikārāmataṁ, indriyesu aguttadvārataṁ, bhojane amattaññutaṁ.


pli: Ime kho, bhikkhave, cha dhamme appahāya abhabbo kāye kāyānupassī viharituṁ.


pli: Cha, bhikkhave, dhamme pahāya bhabbo kāye kāyānupassī viharituṁ.


pli: Ime kho, bhikkhave, cha dhamme pahāya bhabbo kāye kāyānupassī viharitun”ti.


pli: Paṭhamaṁ.


title_pli: Aṅguttara Nikāya 6.118 12. Sāmaññavagga

pli: Aṅguttara Nikāya 6.118


pli: Dhammānupassīsutta


pli: “Cha, bhikkhave, dhamme appahāya abhabbo ajjhattaṁ kāye …pe…


pli: bahiddhā kāye …pe…


pli: ajjhattabahiddhā kāye …pe…


pli: ajjhattaṁ vedanāsu …pe…


pli: bahiddhā vedanāsu …pe…


pli: ajjhattabahiddhā vedanāsu …pe…


pli: ajjhattaṁ citte …pe…


pli: bahiddhā citte …pe…


pli: ajjhattabahiddhā citte …pe…


pli: ajjhattaṁ dhammesu …pe…


pli: bahiddhā dhammesu …pe…


pli: ajjhattabahiddhā dhammesu dhammānupassī viharituṁ.


pli: Katame cha?


pli: Kammārāmataṁ, bhassārāmataṁ, niddārāmataṁ, saṅgaṇikārāmataṁ, indriyesu aguttadvārataṁ, bhojane amattaññutaṁ.


pli: Ime kho, bhikkhave, cha dhamme pahāya bhabbo ajjhattabahiddhā dhammesu dhammānupassī viharitun”ti.


pli: Dutiyaṁ.


title_pli: Aṅguttara Nikāya 6.119 12. Sāmaññavagga

pli: Aṅguttara Nikāya 6.119


pli: 12. Sāmaññavagga


pli: Tapussasutta


pli: “Chahi, bhikkhave, dhammehi samannāgato tapusso gahapati tathāgate niṭṭhaṅgato amataddaso amataṁ sacchikatvā iriyati.


pli: Katamehi chahi?


pli: Buddhe aveccappasādena, dhamme aveccappasādena, saṅghe aveccappasādena, ariyena sīlena, ariyena ñāṇena, ariyāya vimuttiyā.


pli: Imehi kho, bhikkhave, chahi dhammehi samannāgato tapusso gahapati tathāgate niṭṭhaṅgato amataddaso amataṁ sacchikatvā iriyatī”ti.


pli: Tatiyaṁ.


title_pli: Aṅguttara Nikāya 6.12 2. Sāraṇīyavagga

pli: Aṅguttara Nikāya 6.12


pli: 2. Sāraṇīyavagga


pli: Dutiyasāraṇīyasutta


pli: “Chayime, bhikkhave, dhammā sāraṇīyā piyakaraṇā garukaraṇā saṅgahāya avivādāya sāmaggiyā ekībhāvāya saṁvattanti.


pli: Idha, bhikkhave, bhikkhuno mettaṁ kāyakammaṁ paccupaṭṭhitaṁ hoti sabrahmacārīsu āvi ceva raho ca,


pli: ayampi dhammo sāraṇīyo piyakaraṇo garukaraṇo saṅgahāya avivādāya sāmaggiyā ekībhāvāya saṁvattati.


pli: Puna caparaṁ, bhikkhave, bhikkhuno mettaṁ vacīkammaṁ paccupaṭṭhitaṁ hoti …pe….


pli: Mettaṁ manokammaṁ paccupaṭṭhitaṁ hoti sabrahmacārīsu āvi ceva raho ca, ayampi dhammo sāraṇīyo piyakaraṇo garukaraṇo saṅgahāya avivādāya sāmaggiyā ekībhāvāya saṁvattati.


pli: Puna caparaṁ, bhikkhave, bhikkhu ye te lābhā dhammikā dhammaladdhā antamaso pattapariyāpannamattampi tathārūpehi lābhehi appaṭivibhattabhogī hoti sīlavantehi sabrahmacārīhi sādhāraṇabhogī, ayampi dhammo sāraṇīyo piyakaraṇo garukaraṇo saṅgahāya avivādāya sāmaggiyā ekībhāvāya saṁvattati.


pli: Puna caparaṁ, bhikkhave, bhikkhu yāni tāni sīlāni akhaṇḍāni acchiddāni asabalāni akammāsāni bhujissāni viññuppasatthāni aparāmaṭṭhāni samādhisaṁvattanikāni tathārūpehi sīlehi sīlasāmaññagato viharati sabrahmacārīhi āvi ceva raho ca, ayampi dhammo sāraṇīyo piyakaraṇo garukaraṇo saṅgahāya avivādāya sāmaggiyā ekībhāvāya saṁvattati.


pli: Puna caparaṁ, bhikkhave, bhikkhu yāyaṁ diṭṭhi ariyā niyyānikā niyyāti takkarassa sammā dukkhakkhayāya tathārūpāya diṭṭhiyā diṭṭhisāmaññagato viharati sabrahmacārīhi āvi ceva raho ca,


pli: Ime kho, bhikkhave, cha dhammā sāraṇīyā piyakaraṇā garukaraṇā saṅgahāya avivādāya sāmaggiyā ekībhāvāya saṁvattantī”ti.


pli: Dutiyaṁ.


title_pli: Aṅguttara Nikāya 6.120–139 12. Sāmaññavagga

pli: Aṅguttara Nikāya 6.120–139


pli: 12. Sāmaññavagga


pli: Bhallikādisutta


pli: “Chahi, bhikkhave, dhammehi samannāgato bhalliko gahapati …pe…


pli: sudatto gahapati anāthapiṇḍiko …


pli: citto gahapati macchikāsaṇḍiko …


pli: hatthako āḷavako …


pli: mahānāmo sakko …


pli: uggo gahapati vesāliko …


pli: uggato gahapati …


pli: sūrambaṭṭho …


pli: jīvako komārabhacco …


pli: nakulapitā gahapati …


pli: tavakaṇṇiko gahapati …


pli: pūraṇo gahapati …


pli: isidatto gahapati …


pli: sandhāno gahapati …


pli: vicayo gahapati …


pli: vijayamāhiko gahapati …


pli: meṇḍako gahapati …


pli: vāseṭṭho upāsako …


pli: ariṭṭho upāsako …


pli: sāraggo upāsako tathāgate niṭṭhaṅgato amataddaso amataṁ sacchikatvā iriyati.


pli: Katamehi chahi?


pli: Buddhe aveccappasādena, dhamme aveccappasādena, saṅghe aveccappasādena, ariyena sīlena, ariyena ñāṇena, ariyāya vimuttiyā.


pli: Imehi kho, bhikkhave, chahi dhammehi samannāgato sāraggo upāsako tathāgate niṭṭhaṅgato amataddaso amataṁ sacchikatvā iriyatī”ti.


pli: Tevīsatimaṁ.


pli: Sāmaññavaggo dvādasamo.


title_pli: Aṅguttara Nikāya 6.13 2. Sāraṇīyavagga

pli: Aṅguttara Nikāya 6.13


pli: 2. Sāraṇīyavagga


pli: Nissāraṇīyasutta


pli: “Chayimā, bhikkhave, nissāraṇīyā dhātuyo.


pli: Katamā cha?


pli: Idha, bhikkhave, bhikkhu evaṁ vadeyya:


pli: ‘mettā hi kho me cetovimutti bhāvitā bahulīkatā yānīkatā vatthukatā anuṭṭhitā paricitā susamāraddhā;


pli: atha ca pana me byāpādo cittaṁ pariyādāya tiṭṭhatī’ti.


pli: So ‘mā hevan’tissa vacanīyo: ‘māyasmā evaṁ avaca; mā bhagavantaṁ abbhācikkhi, na hi sādhu bhagavato abbhakkhānaṁ, na hi bhagavā evaṁ vadeyya.


pli: Aṭṭhānametaṁ, āvuso, anavakāso yaṁ mettāya cetovimuttiyā bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya;


pli: atha ca panassa byāpādo cittaṁ pariyādāya ṭhassati, netaṁ ṭhānaṁ vijjati.


pli: Nissaraṇañhetaṁ, āvuso, byāpādassa yadidaṁ mettācetovimuttī’ti.


pli: Idha pana, bhikkhave, bhikkhu evaṁ vadeyya:


pli: ‘karuṇā hi kho me cetovimutti bhāvitā bahulīkatā yānīkatā vatthukatā anuṭṭhitā paricitā susamāraddhā;


pli: atha ca pana me vihesā cittaṁ pariyādāya tiṭṭhatī’ti.


pli: Aṭṭhānametaṁ, āvuso, anavakāso yaṁ karuṇāya cetovimuttiyā bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya;


pli: atha ca panassa vihesā cittaṁ pariyādāya ṭhassati, netaṁ ṭhānaṁ vijjati.


pli: Nissaraṇañhetaṁ, āvuso, vihesāya yadidaṁ karuṇācetovimuttī’ti.


pli: ‘muditā hi kho me cetovimutti bhāvitā bahulīkatā yānīkatā vatthukatā anuṭṭhitā paricitā susamāraddhā;


pli: atha ca pana me arati cittaṁ pariyādāya tiṭṭhatī’ti.


pli: Aṭṭhānametaṁ, āvuso, anavakāso yaṁ muditāya cetovimuttiyā bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya;


pli: atha ca panassa arati cittaṁ pariyādāya ṭhassati, netaṁ ṭhānaṁ vijjati.


pli: Nissaraṇañhetaṁ, āvuso, aratiyā yadidaṁ muditācetovimuttī’ti.


pli: ‘upekkhā hi kho me cetovimutti bhāvitā bahulīkatā yānīkatā vatthukatā anuṭṭhitā paricitā susamāraddhā;


pli: atha ca pana me rāgo cittaṁ pariyādāya tiṭṭhatī’ti.


pli: So ‘mā hevan’tissa vacanīyo: ‘māyasmā evaṁ avaca; mā bhagavantaṁ abbhācikkhi, na hi sādhu bhagavato abbhakkhānaṁ, na hi bhagavā evaṁ vadeyya.


pli: Aṭṭhānametaṁ, āvuso, anavakāso yaṁ upekkhāya cetovimuttiyā bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya;


pli: atha ca panassa rāgo cittaṁ pariyādāya ṭhassati, netaṁ ṭhānaṁ vijjati.


pli: Nissaraṇañhetaṁ, āvuso, rāgassa yadidaṁ upekkhācetovimuttī’ti.


pli: Idha pana, bhikkhave, bhikkhu evaṁ vadeyya:


pli: ‘animittā hi kho me cetovimutti bhāvitā bahulīkatā yānīkatā vatthukatā anuṭṭhitā paricitā susamāraddhā;


pli: atha ca pana me nimittānusāri viññāṇaṁ hotī’ti.


pli: Aṭṭhānametaṁ, āvuso, anavakāso yaṁ animittāya cetovimuttiyā bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya;


pli: atha ca panassa nimittānusāri viññāṇaṁ bhavissati, netaṁ ṭhānaṁ vijjati.


pli: Nissaraṇañhetaṁ, āvuso, sabbanimittānaṁ yadidaṁ animittācetovimuttī’ti.


pli: Idha pana bhikkhave, bhikkhu evaṁ vadeyya:


pli: ‘asmīti kho me vigataṁ, ayamahamasmīti ca na samanupassāmi;


pli: atha ca pana me vicikicchākathaṅkathāsallaṁ cittaṁ pariyādāya tiṭṭhatī’ti.


pli: Aṭṭhānametaṁ, āvuso, anavakāso yaṁ asmīti vigate ayamahamasmīti ca na samanupassato;


pli: atha ca panassa vicikicchākathaṅkathāsallaṁ cittaṁ pariyādāya ṭhassati, netaṁ ṭhānaṁ vijjati.


pli: Nissaraṇañhetaṁ, āvuso, vicikicchākathaṅkathāsallassa yadidaṁ asmīti mānasamugghāto’ti.


pli: Imā kho, bhikkhave, cha nissāraṇīyā dhātuyo”ti.


pli: Tatiyaṁ.


title_pli: Aṅguttara Nikāya 6.14 2. Sāraṇīyavagga

pli: Aṅguttara Nikāya 6.14


pli: 2. Sāraṇīyavagga


pli: Bhaddakasutta


pli: Tatra kho āyasmā sāriputto bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato sāriputtassa paccassosuṁ.


pli: Āyasmā sāriputto etadavoca:


pli: “Tathā tathā, āvuso, bhikkhu vihāraṁ kappeti yathā yathāssa vihāraṁ kappayato na bhaddakaṁ maraṇaṁ hoti, na bhaddikā kālakiriyā.


pli: Kathañcāvuso, bhikkhu tathā tathā vihāraṁ kappeti yathā yathāssa vihāraṁ kappayato na bhaddakaṁ maraṇaṁ hoti, na bhaddikā kālakiriyā?


pli: Idhāvuso, bhikkhu kammārāmo hoti kammarato kammārāmataṁ anuyutto, bhassārāmo hoti bhassarato bhassārāmataṁ anuyutto, niddārāmo hoti niddārato niddārāmataṁ anuyutto, saṅgaṇikārāmo hoti saṅgaṇikarato saṅgaṇikārāmataṁ anuyutto, saṁsaggārāmo hoti saṁsaggarato saṁsaggārāmataṁ anuyutto, papañcārāmo hoti papañcarato papañcārāmataṁ anuyutto.


pli: Evaṁ kho, āvuso, bhikkhu tathā tathā vihāraṁ kappeti yathā yathāssa vihāraṁ kappayato na bhaddakaṁ maraṇaṁ hoti, na bhaddikā kālakiriyā.


pli: Ayaṁ vuccatāvuso:


pli: ‘bhikkhu sakkāyābhirato nappajahāsi sakkāyaṁ sammā dukkhassa antakiriyāya’.


pli: Tathā tathāvuso, bhikkhu vihāraṁ kappeti yathā yathāssa vihāraṁ kappayato bhaddakaṁ maraṇaṁ hoti, bhaddikā kālakiriyā.


pli: Kathañcāvuso, bhikkhu tathā tathā vihāraṁ kappeti yathā yathāssa vihāraṁ kappayato bhaddakaṁ maraṇaṁ hoti, bhaddikā kālakiriyā?


pli: Idhāvuso, bhikkhu na kammārāmo hoti na kammarato na kammārāmataṁ anuyutto, na bhassārāmo hoti na bhassarato na bhassārāmataṁ anuyutto, na niddārāmo hoti na niddārato na niddārāmataṁ anuyutto, na saṅgaṇikārāmo hoti na saṅgaṇikarato na saṅgaṇikārāmataṁ anuyutto, na saṁsaggārāmo hoti na saṁsaggarato na saṁsaggārāmataṁ anuyutto, na papañcārāmo hoti na papañcarato na papañcārāmataṁ anuyutto.


pli: Evaṁ kho, āvuso, bhikkhu tathā tathā vihāraṁ kappeti yathā yathāssa vihāraṁ kappayato bhaddakaṁ maraṇaṁ hoti, bhaddikā kālakiriyā.


pli: ‘bhikkhu nibbānābhirato pajahāsi sakkāyaṁ sammā dukkhassa antakiriyāyā’ti.


pli: Yo papañcamanuyutto,


pli: papañcābhirato mago;


pli: Virādhayī so nibbānaṁ,


pli: yogakkhemaṁ anuttaraṁ.


pli: Yo ca papañcaṁ hitvāna,


pli: nippapañcapade rato;


pli: Ārādhayī so nibbānaṁ,


pli: yogakkhemaṁ anuttaran”ti.


pli: Catutthaṁ.


title_pli: Aṅguttara Nikāya 6 13. Rāgapeyyāla

pli: Aṅguttara Nikāya 6


pli: 13. Rāgapeyyāla


pli: “Rāgassa, bhikkhave, abhiññāya cha dhammā bhāvetabbā.


pli: Katame cha?


pli: Dassanānuttariyaṁ, savanānuttariyaṁ, lābhānuttariyaṁ, sikkhānuttariyaṁ, pāricariyānuttariyaṁ, anussatānuttariyaṁ.


pli: Rāgassa, bhikkhave, abhiññāya ime cha dhammā bhāvetabbā”ti.


pli: Buddhānussati, dhammānussati, saṅghānussati, sīlānussati, cāgānussati, devatānussati.


pli: Aniccasaññā, anicce dukkhasaññā, dukkhe anattasaññā, pahānasaññā, virāgasaññā, nirodhasaññā.


pli: “Rāgassa, bhikkhave, pariññāya …pe…


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: cāgāya …


pli: paṭinissaggāya cha dhammā bhāvetabbā”.


title_pli: Aṅguttara Nikāya 6.15 2. Sāraṇīyavagga

pli: Aṅguttara Nikāya 6.15


pli: 2. Sāraṇīyavagga


pli: Anutappiyasutta


pli: Tatra kho āyasmā sāriputto bhikkhū āmantesi:


pli: “tathā tathāvuso, bhikkhu vihāraṁ kappeti yathā yathāssa vihāraṁ kappayato kālakiriyā anutappā hoti.


pli: Kathañcāvuso, bhikkhu tathā tathā vihāraṁ kappeti yathā yathāssa vihāraṁ kappayato kālakiriyā anutappā hoti?


pli: Idhāvuso, bhikkhu kammārāmo hoti kammarato kammārāmataṁ anuyutto, bhassārāmo hoti …


pli: niddārāmo hoti …


pli: saṅgaṇikārāmo hoti …


pli: saṁsaggārāmo hoti …


pli: papañcārāmo hoti papañcarato papañcārāmataṁ anuyutto.


pli: Evaṁ kho, āvuso, bhikkhu tathā tathā vihāraṁ kappeti yathā yathāssa vihāraṁ kappayato kālakiriyā anutappā hoti.


pli: Ayaṁ vuccatāvuso:


pli: ‘bhikkhu sakkāyābhirato nappajahāsi sakkāyaṁ sammā dukkhassa antakiriyāya’.


pli: Tathā tathāvuso, bhikkhu vihāraṁ kappeti yathā yathāssa vihāraṁ kappayato kālakiriyā ananutappā hoti.


pli: Kathañcāvuso, bhikkhu tathā tathā vihāraṁ kappeti yathā yathāssa vihāraṁ kappayato kālakiriyā ananutappā hoti?


pli: Idhāvuso, bhikkhu na kammārāmo hoti na kammarato na kammārāmataṁ anuyutto, na bhassārāmo hoti …


pli: na niddārāmo hoti …


pli: na saṅgaṇikārāmo hoti …


pli: na saṁsaggārāmo hoti …


pli: na papañcārāmo hoti na papañcarato na papañcārāmataṁ anuyutto.


pli: Evaṁ kho, āvuso, bhikkhu tathā tathā vihāraṁ kappeti yathā yathāssa vihāraṁ kappayato kālakiriyā ananutappā hoti.


pli: ‘bhikkhu nibbānābhirato pajahāsi sakkāyaṁ sammā dukkhassa antakiriyāyā’ti.


pli: Yo papañcamanuyutto,


pli: papañcābhirato mago;


pli: Virādhayī so nibbānaṁ,


pli: yogakkhemaṁ anuttaraṁ.


pli: Yo ca papañcaṁ hitvāna,


pli: nippapañcapade rato;


pli: Ārādhayī so nibbānaṁ,


pli: yogakkhemaṁ anuttaran”ti.


pli: Pañcamaṁ.


title_pli: Aṅguttara Nikāya 6.16 2. Sāraṇīyavagga

pli: Aṅguttara Nikāya 6.16


pli: 2. Sāraṇīyavagga


pli: Nakulapitusutta


pli: Ekaṁ samayaṁ bhagavā bhaggesu viharati susumāragire bhesakaḷāvane migadāye.


pli: Tena kho pana samayena nakulapitā gahapati ābādhiko hoti dukkhito bāḷhagilāno.


pli: Atha kho nakulamātā gahapatānī nakulapitaraṁ gahapatiṁ etadavoca:


pli: “Mā kho tvaṁ, gahapati, sāpekkho kālamakāsi.


pli: Dukkhā, gahapati, sāpekkhassa kālakiriyā;


pli: garahitā ca bhagavatā sāpekkhassa kālakiriyā.


pli: Siyā kho pana te, gahapati, evamassa:


pli: ‘na nakulamātā gahapatānī mamaccayena sakkhissati dārake posetuṁ, gharāvāsaṁ santharitun’ti.


pli: Na kho panetaṁ, gahapati, evaṁ daṭṭhabbaṁ.


pli: Kusalāhaṁ, gahapati, kappāsaṁ kantituṁ veṇiṁ olikhituṁ.


pli: Sakkomahaṁ, gahapati, tavaccayena dārake posetuṁ, gharāvāsaṁ santharituṁ.


pli: Tasmātiha tvaṁ, gahapati, mā sāpekkho kālamakāsi.


pli: ‘nakulamātā gahapatānī mamaccayena aññaṁ gharaṁ gamissatī’ti.


pli: Tvañceva kho, gahapati, jānāsi ahañca, yaṁ no soḷasavassāni gahaṭṭhakaṁ brahmacariyaṁ samāciṇṇaṁ.


pli: ‘nakulamātā gahapatānī mamaccayena na dassanakāmā bhavissati bhagavato na dassanakāmā bhikkhusaṅghassā’ti.


pli: Ahañhi, gahapati, tavaccayena dassanakāmatarā ceva bhavissāmi bhagavato, dassanakāmatarā ca bhikkhusaṅghassa.


pli: ‘na nakulamātā gahapatānī mamaccayena sīlesu paripūrakārinī’ti.


pli: Yāvatā kho, gahapati, tassa bhagavato sāvikā gihī odātavasanā sīlesu paripūrakāriniyo, ahaṁ tāsaṁ aññatarā.


pli: Yassa kho panassa kaṅkhā vā vimati vā—ayaṁ so bhagavā arahaṁ sammāsambuddho bhaggesu viharati susumāragire bhesakaḷāvane migadāye—taṁ bhagavantaṁ upasaṅkamitvā pucchatu.


pli: ‘na nakulamātā gahapatānī lābhinī ajjhattaṁ cetosamathassā’ti.


pli: Yāvatā kho, gahapati, tassa bhagavato sāvikā gihī odātavasanā lābhiniyo ajjhattaṁ cetosamathassa, ahaṁ tāsaṁ aññatarā.


pli: Dukkhā, gahapati, sāpekkhassa kālakiriyā;


pli: garahitā ca bhagavatā sāpekkhassa kālakiriyā.


pli: Siyā kho pana te, gahapati, evamassa:


pli: ‘na nakulamātā gahapatānī imasmiṁ dhammavinaye ogādhappattā patigādhappattā assāsappattā tiṇṇavicikicchā vigatakathaṅkathā vesārajjappattā aparappaccayā satthusāsane viharatī’ti.


pli: Na kho panetaṁ, gahapati, evaṁ daṭṭhabbaṁ.


pli: Yāvatā kho, gahapati, tassa bhagavato sāvikā gihī odātavasanā imasmiṁ dhammavinaye ogādhappattā patigādhappattā assāsappattā tiṇṇavicikicchā vigatakathaṅkathā vesārajjappattā aparappaccayā satthusāsane viharanti, ahaṁ tāsaṁ aññatarā.


pli: garahitā ca bhagavatā sāpekkhassa kālakiriyā”ti.


pli: Atha kho nakulapituno gahapatissa nakulamātarā gahapatāniyā iminā ovādena ovadiyamānassa so ābādho ṭhānaso paṭippassambhi.


pli: Vuṭṭhahi ca nakulapitā gahapati tamhā ābādhā;


pli: tathā pahīno ca pana nakulapituno gahapatissa so ābādho ahosi.


pli: Atha kho nakulapitā gahapati gilānā vuṭṭhito aciravuṭṭhito gelaññā daṇḍamolubbha yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho nakulapitaraṁ gahapatiṁ bhagavā etadavoca:


pli: “Lābhā te, gahapati, suladdhaṁ te, gahapati.


pli: Yassa te nakulamātā gahapatānī anukampikā atthakāmā ovādikā anusāsikā.


pli: Yāvatā kho, gahapati, mama sāvikā gihī odātavasanā sīlesu paripūrakāriniyo, nakulamātā gahapatānī tāsaṁ aññatarā.


pli: Yāvatā kho, gahapati, mama sāvikā gihī odātavasanā lābhiniyo ajjhattaṁ cetosamathassa, nakulamātā gahapatānī tāsaṁ aññatarā.


pli: Yāvatā kho, gahapati, mama sāvikā gihī odātavasanā imasmiṁ dhammavinaye ogādhappattā patigādhappattā assāsappattā tiṇṇavicikicchā vigatakathaṅkathā vesārajjappattā aparappaccayā satthusāsane viharanti, nakulamātā gahapatānī tāsaṁ aññatarā.


pli: Lābhā te, gahapati, suladdhaṁ te, gahapati.


pli: Yassa te nakulamātā gahapatānī anukampikā atthakāmā ovādikā anusāsikā”ti.


pli: Chaṭṭhaṁ.


title_pli: Aṅguttara Nikāya 6.17 2. Sāraṇīyavagga

pli: Aṅguttara Nikāya 6.17


pli: 2. Sāraṇīyavagga


pli: Soppasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.